**2.2-es téma, A középkori egyház,  együttműködés és konfliktusok**

**I. A keresztény egyház központjai a Római Birodalom bukása után**

1. A **kereszténység** a 4. század végére államvallássá vált a Római Birodalomban, és a **germán törzsek** körében is elterjedt. A korai évszázadokban a kereszténységnek öt főbb központja alakult ki (Róma, Konstantinápoly, Jeruzsálem, Alexandria, Antiochia). Mindegyik élén egyenrangú **püspökök** (pátriárkák) álltak, ám a kora középkorban Róma püspöke, a mindenkori **pápa** mind nagyobb befolyást szerzett. A Szent Péter apostol által alapított **római katolikus egyház** tekintélyét nem vonta kétségbe senki, de a pápai elsőség hangoztatása egyre több konfliktushoz vezetett.

**Kialakulása**: A Nyugat-római Birodalom bukása (Kr. u. 476) után a két birodalom rész között eltérő fejlődés vette kezdetét.

- Keletrómai Császárság az egész birodalom örökösének tartotta magát, s nagyrészt meg- őrizte a birodalom berendezkedését, rendszerét. A császár maradt az egyház feje és irányítója is. Ezt nevezzük **cezaropapizmusnak**.

- Nyugaton azonban a birodalom szétesésével **megszűnt a világi hatalom** egyházra gyako- rolt **befolyása. A nyugati egyházi hierarchia lassan a keleti császárságtól is függetle- nítette magát.** Róma püspökeit egyre gyakrabban **pápának** (pápa = atya) nevezték. Az elnevezés korábban minden püspököt megilletett, idővel azonban a római püspökök kü- lönleges tekintélyének kifejezője lett.

**2.** A **többi központ** továbbra is Konstantinápoly befolyása alatt állt, a **bizánci császár** beleszólhatott **teológiai kérdésekbe** és az egyház irányításába. Az arabok a 7. században elfoglalták Jeruzsálemet, An­tiochiát és Alexandriát, így egyedül Bizánc maradt meg a keleti keresztények legfőbb központjának.

**3. Rómában** a császári hatalom bukása után megszűnt minden világi uralom, amely beleszólhatott volna az egyházi központ életébe. Nyugaton a pápa a germán népek (például frankok, szászok) megtérítésére törekedett. A pápai hatalom törékenységét jelezte, hogy az észak-itáliai longobárdok többször is Róma ellen vonultak. Róma súlya és szerepe Frank Királyságnak köszönhetően nőtt meg. **Kis Pippin** királyi hatalmának szentesítéséért (751) cserébe megvédte Rómát a longobárdokkal szemben. Az új frank király **Róma és Ravenna vidékét a pápaságnak adományozta.** A területet az egyházfők világi ural- kodóként birtokolták. Ezzel **létrejött a Pápai Állam** (756). A két fél szövetsége az egyenrangúságon alapult, és Nagy Károly császárrá koronázásakor (800) teljesedett ki.

4.Ezzel a 8. századtól kezdődően két központúvá vált a keresztény egyház eltérő adottságokkal és lehetőségekkel

5. A 10. században ráadásul a nyugati fele az egyházban jelentős erkölcsi züllés ment végbe. Ezt az időszakot **A pápaság sötét évszázadának is szokták nevezni.**

- A 10. században a pápaválasztás az egymással vetélkedő római nemesi családok kezébe került, akik gyakran alkalmatlan személyt emeltek a magas méltóságba.

- A Szentszék tekintélyvesztését súlyosbította néhány főpap világias, erkölcstelen életmódja.

- A korban **általánossá vált az egyházi méltóságok megvásárlása** (szimónia), így akár képzetlen személyek is pozícióba kerülhettek.

Az általános züllés ellen a bencés szerzetesrenden belül a burgundiai Cluny kolostorából megújulási mozgalom bontakozott ki. A **clunyi reform** az egyház szabadságát, vagyis a világi hatalom háttérbe szorítását, a pápai uralom megerősítését támogatta. A reformeszme az **egyház megtisztítását** (például a szimónia eltörlését) és az **erkölcsös életmódot** a papi nőtlenség, vagyis a **cölibátus bevezetését** sürgette.

6. Ez az évszázad felgyorsította azt a folyamatot, ami már a kora középkorban megindult: **fokozatosan eltávolodott egymástól a nyugati és a keleti kereszténység.**

**Nyugati és a keleti egyház közötti különbség**

|  |  |  |
| --- | --- | --- |
| szempont | Nyugat | Kelet |
| Egyházszervezet | pápa az egyház feje, a püspökök között az első  a XI. századtól a bíborosok testülete választ. Övé a legfőbb törvényhozási jog, az általa és a zsinatok által hozott egy- házi törvények a kánonok. A legfőbb bíró is a pápa, a bíborosokat és a püspököket ő nevezi ki, a szentté- és boldoggá avatásokat is ő végzi. Jelvényei a tiara (hármas süveg) és a kulcsok. A **püspökök** egy-egy egyházmegyét vezetnek, amelyek egyháztartományokat alkotnak **érsekek** vezetésével. | különálló nemzeti egyházak, pátriárkájuk vezetésével, egymás között egyenrangúak |
| Nyelv | latin | görög-nemzeti nyelvek |
| Dogmai kérdések | a Szentlélek az Atyától és a Fiútól  Pápai tévedhetetlenség  Tisztitótűzben való hit | a Szentlélek az Atyától  Elvetik a pápai tévedhetetlenséget  Tisztitótűz elvetése |
| Papi élet | papi nőtlenség (cölibátus) | papok felszentelés előtt házasodhatnak |
| Rítusok, szertartások | egy szín alatti áldozás; a papok és a hívők nem különülnek el kovásztalan kenyérrel való áldozás  lazább bőjt | két szín alatti áldozás; a papok és a hívők elkülönülnek kovászos kenyérrel való áldozás  hagyományos szigorúbb bőjt |

7. Mindezt politikai rivalizálás is kísérte, az újonnan létrejövő közép-európai és balkáni államok vallásának megválasztása is rivalizálást hozott Az **egyházszakadást** végül egy teológiai nézeteltérés idézte elő **1054-ben**, a két központ kölcsönösen kiátkozta egymást. A **kereszténység hivatalosan is kettészakadt** a Róma vezette katolikus és a Konstantinápoly irányítása alatt álló ortodox egyházra. A kettészakadás szentesítette a két egyház közötti különbségeket.