
**Hunyadi Mátyás uralkodása (1458-1490)**

1. **Harc a trónért – Mátyás királlyá választása**
2. Mátyás Kolozsvárott született 1443. február 23-án **Hunyadi János és Szilágyi Erzsébet** gyermekeként. Apja a magyar történelem egyik legsikeresebb hadvezére volt, V. László kiskorúsága idején pedig kormányzói tisztséget töltött be.
3. Hunyadi János halála után két fia közül az idősebb, László lett a Hunyadi család feje, s apja halála után az ő kezére szálltak a királyi várak is. Hunyadi János halála után a Garai-Cillei liga (Habsburg barát urak) elérkezettnek látták az időt, hogy leszámoljanak (háttérbe szorítsák) a Hunyadi családot. Céljuk elérése érdekében V. Lászlóval (1452-1457) országgyűlést hívattak össze.
4. Ezen az országgyűlésen megjelent a Hunyadi család feje, Hunyadi László, aki ígéretet tett, le- mond a királyi várak és jövedelmek kezeléséről. Hunyadi László a mögötte álló ligára támaszkodva nem mondott le a hatalmáról (nem tartotta be az ígéretét), hanem a királyt és Cillei Ulrikot Nándorfehérvárra hívta tárgyalni. Nándorfehérváron a Hunyadi hívei a meghívottakat (királyt, Cilleit) tőrbe csalták – Cilleit meggyilkolták, a királyt fogságba vetették.
5. A király a szabadulása érdekében bántatlanságot ígért, de nem tartotta be. A Garai-nádor által Budára hívott Hunyadiak közül 1457-ben az idősebbet, Lászlót kivégezték, Mátyást Prágába vitték. Ez év őszén V. László is meghalt, rögtön megkezdődtek a harcok a megüresedett trónért.
6. A királyi támaszukat vesztett Habsburg-barát urak ekkor egyezkedésre kényszerültek az országban legnagyobb erőt képviselő Hunyadiakkal. Szilágyi Mihály **1458 elején** Garai László nádorral és Újlaki Miklós vajdával **Szegeden megállapodást** kötött. A két báró belátta: sem ők, sem a Habsburgok vagy a Jagellók nem képesek az adott helyzetben a Hunyadi-ligát kiszorítani, az országot megvédeni a töröktől. Ugyanakkor Mátyás királyságának elismeréséért kikötésük volt, hogy megtarthatják címeiket, és Hunyadi László halála büntetlenül marad. Az egyességet Garai Anna és Mátyás házassága pecsételte volna meg.
7. Az egyezség ellenére a királyválasztó országgyűlésen Szilágyi Mihály 15 000 fegyveressel je- lent meg, hogy nyomatékot adjon követeléseinek. A nemesség támogatása érdekében Szilágyi kedvező törvényeket fogadott el számukra (**Szilágyi-féle cikkelyek**): az ország védelme a király kötelessége, nem vet ki rendkívüli adókat, nem alkalmaz idegeneket a kormányzásban. A fiatal király mellé a gyűlés **öt évre Szilágyit állította kormányzónak**. A **rákosi országgyűlés Mátyást** végül1458. január 24-én a befagyott Duna jegén **választotta meg királlyá.**
8. Közben Prágában Vitéz János váradi püspök megegyezett Podjebrád György leendő cseh királlyal, hogy Mátyás feleségül fogja venni Katalin nevű leányát, kiadatása fejében. Őt is veszi el. **A koronázást 1458-ban tartották** (budai Nagyboldogasszony templomban), ám egyelőre még a Szent Korona nélkül, mivel azt III. Frigyes német-római császár birtokolta.
9. Mátyás személyében erőskezű, határozott ifjú került a magyar trónra. Atyja gondoskodott neveltetéséről, melyet Vitéz János irányított, így nemcsak megtanult írni és olvasni, hanem megismerte a humanista műveltséget. Emellett atyja oldalán diplomáciai és katonai kapcsolatok birtokába is jutott.
10. **Hatalmának megszilárdítása /1458-1464/**
11. Mátyás uralkodását a bárók hatalmának visszaszorításával kezdte. V. László embereit mellőzte, így Garait is, illetve eltávolította a hatalomból Szilágyi Mihályt. Szilágyi fellépett ellene, Világos várába záratta. Szilágyi letartóztatása után a Garai csoport **III. Frigyesnek** (V. László nagybátya) ajánlotta a trónt. Mátyás megosztotta a bárói tábort (címeket, rangokat adományozott), és a köz- nemességre támaszkodva elhárította a veszélyt. 1463 Bécsújhelyen III. Frigyessel szerződést kötött:

* Ebben elismerik Mátyást királynak
* 80000 aranyért visszakapja a szent koronát
* Ha utód nélkül hal meg Mátyás, akkor a trón a Habsburgoké – örökösödési ígéret

1. A szerződés aláírását követően Mátyást a szent koronával 1464.ben Székesfehérváron megko- ronázták.
2. Frigyes visszaszorítása után Mátyás a Felvidéken a huszitákat várról várra füstölte ki, felkínálva nekik a választás lehetőségét a pusztulás vagy a király zsoldja között. A módszer ered- ményre vezetett, maga Giskra is magyar báró lett várai átadása fejében.
3. Giskra legyőzése után felvette a **harcot a török ellen**, mert II. Mohamed kihasználta a magyar politikusok lekötöttségét és végérvényesen elfoglalta Szerbiát a Duna menti végvárakkal (Galambóc, Szendrő) együtt. Mátyást a török elleni harcra szorította a közhangulat is, mivel a magyar nemesség előtt csak az az uralkodó lehetett népszerű, aki hadjáratokat indít a török ellen. Így Mátyás 1463-ban Bosznia védelme érdekében hadjáratot indított – bár a török főerők elleni harcot kerülte – s fontos végvárakat foglalt el: **1463**-ban **Jajcát**, majd **1464**-ben **Szrebeniket**. A hadjárat eredményeképpen Bosznia északi része magyar, déli fele török kézre került.
4. **Hatalom központosítása**
5. A koronázást követően politikája megváltozott, s egy központosított állam kiépítésébe kezdett bele, s ennek során egyre kevésbe vette figyelembe a nemesség és az egyház érdekeit. A főurakat korlátozó intézkedései vetették meg az „Igazságos Mátyás" máig élő népi legenda alapját.
6. **A rendi központosítás gazdasági alapjai**: megjelent a **háromnyomásos gazdálkodás**. A me- zőgazdasági árutermelés elsősorban a szépen gyarapodó mezővárosoknak volt köszönhető. A magyar kézműipar azonban nem tudta ellátni az országot, s a magyar nemesfém ellenében nyugatról továbbra is iparcikkek áramlottak az országba.
7. Másfél tucat városunk jelentős részben ezen termékeket közvetítette. Ipar: *Céhes* ipar dominál még mindig, az export nagyobb volt, mint az import, de a bányák ezt a hiányt pótolták (sok ezüst, réz, kevesebb arany). A gazdaság fejlődött, ez tette lehetővé, hogy több területen jelentős reformot valósítson meg. De az ország jövedelmei nem tették lehetővé egy központi államszervezet és egy jól szervezett zsoldoshadsereg tartós fenntartását.
8. **A rendi központosítás társadalmi alapjai**: Sikerült a bárókat visszaszorítania, de ő is nevez ki hozzá hű bárókat. A köznemesség zöme Mátyás párti volt, de Mátyás csak addig számíthatott rájuk, amíg az össznemesi jogokat csökkenteni nem akarta. A magyar polgárság zöme nem magyar volt, a városokat Mátyás nem tekintette szövetségesnek, csak bevételi forrásnak. Tehát: A központosítás társadalmi oldalról nincs bázisa, csak egy nagyformátumú államférfihez kötődik.
9. **Pénzügyi reformok**:
10. Az adószedés rendszere megváltozott. A király a háztartások szerint (a házakat jelölő füstnyílások, kémények alapján) vetette ki a kincstári adót (**füstadó vagy füst- pénz**), ellentétben Károly Róbert 1342-ben elrendelt kapuadójával, melyet egy kapunyílás, vagyis jobbágytelek után kellett fizetni. Ezzel nem kevesebbet ért el, minthogy megszüntette az elődei által adományozott mentességeket.
11. Hasonló okokból a harmincadvámot átkeresztelték korona- vámmá. Mátyás elfogadtatta az egytelkes nemesség megadóztatását a jobbágyi terhek 50 százalékáig.
12. A háztartás lett az alapja az 1468-tól akár évente kétszer is beszedett **rendkívüli hadiadónak** is, amelyet a háborúk költségeire fordítottak. („Rendkívüli” azért volt, mert kivetését évről évre az országgyűlésnek kellett megszavaznia, ellentétben a „rendes” királyi kincstár adójával, amelynek beszedéséhez nem kellett a rendek jóváhagyása.)
13. A kincstári adót és a rendkívüli hadi- adót úgy szedték be a jobbágyoktól, hogy együttes összegük évi egy forintra rúgott. A pénzügyi reformok eredménnyel jártak. Mátyás éves bevételét 500 ezer és 700 ezer forint közötti összegre becsülhetjük. A pénzügyi reform tette lehetővé a közigazgatás és a hadsereg reformját.



1. **Közigazgatási reform**:
2. létrehozta a kincstartóságot, melynek élére nemesi vagy polgári származású **kincstartó**t nevezett ki (Ernuszt János), akit éppen ezért teljes mértékben kézben tartott.
3. Mátyás a napi ügyek intézésére egy szűkebb királyi tanácsot is alakított, melynek üléseire szívesen hívott meg alacsonyabb származású szakértőket.
4. Az országgyűléseken meg kellett nyerni a köznemességet, mely az adók megajánlását ekkorra már szinte kizárólagos jogának tekintette, és a katonáskodásból is jelentős részt vállalt. Így legtöbb követelésüket törvénybe foglalták.
5. A királyi tanács befolyását korlátozta a **kancelláriai reform**: egyesítette s titkos és a főkancelláriát, s élére bizalmasát helyezte. A kancellária átalakítása maga után vonta az igazságszolgáltatás változását, mivel a királyi személyes jelenlét és a királyi különös jelenlét bíróságának a titkos, illetve a főkancellária volt a vezetője. E két bíróság helyett létrehozta a **személynöki szék**et a személynök vezetésével, akinek keze alatt szakképzett ítélőmesterek (Thuróczy János) dolgoztak.
6. **Katonai reform- fekete sereg**:
7. a bandériumok helyett zsoldos hadsereget szervezett, melynek alapjául a huszita sereg szolgált. Sokféle fegyvernem található meg a seregben: könnyű-, és nehéz gyalogság, lovasság, ostromgépek. Az elnevezés eredete a mai napig vitatott. Közkeletű hiedelem, hogy a Hunyadi címerben szereplő holló színe után kapta a sereg a nevét, vagy a ruhájuk miatt nevezték őket Fekete Seregnek, melynek több külföldi származású vezetője volt, pl.:, Kinizsi Pál.
8. A fekete sereg ellentétben a bandériumokkal, mindenhol és mindenki ellen felhasználható haderő volt. **A sereg négy fegyvernemből állt: nehéz- és könnyűlovasság (huszárok), gyalo- gosok, tüzérség.** A fekete **sereg fönntartása nagy gondot okozott** Mátyás számára, mivel egy lovaskatona havi zsoldja 3, egy gyalogosé 2 forint volt.
9. Állandó zsoldossereget állított fel („fekete sereg”). A sereg gerincét cseh, lengyel, német zsoldosok adták, de voltak közöttük magyarok, délszlávok és románok is. Háború esetén a zsoldosok száma 8000 gyalogosra és 20000 lovasra emelkedett. Ezzel a haderővel a király függetlenedni tudott a bárók bandériumaitól. Ismert vezérei: Kinizsi Pál, Magyar Balázs, Haugwitz János. A hadseregnek igen nagy volt a költsége. Ter-mészetesen továbbra is a király rendelkezésére állt a banderiális hadsereg és a kiváltságos népek segédhada.
10. **Mátyás külpolitikája**
11. Mátyás mindvégig megosztotta figyelmét a török veszély és a nyugati törekvései között. Ellenzéke vádolta, hogy elhanyagolja a török elleni harcot. Mátyás arra hivatkozott, hogy egyedül úgy- sem képes a török kiűzésére a Balkánról, és nem lát garanciát arra, hogy III. Frigyes nem támadja hátba. Mátyás célja egy Duna-menti össz-monarchia létrehozása szerepelt, és/vagy a Német-ró- mai császári cím megszerzése, melynek ereje lett volna képes kiverni a törököt Európából. Ezért foglalkozott annyit a nyugati politikával.
12. **Török háborúk**: Jóllehet az ország közvéleménye aktív törökellenes politikát remélt Hunyadi János fiától, és Erre Mátyást családi hagyományai szinte kötelezték volna, Mátyás az **Oszmán Birodalommal szemben inkább a védekezésre szorítkozott.** A déli végvárvonal mentén, a portyázásokat leszámítva, **szinte állóháború** alakult ki. A két fél megelégedett az 1456 utáni **status quo fenntartásával, apróbb összecsapások és kisebb területcserék történtek** Nagy támadó hadjáratok helyett inkább aktív védekező politikát folytatott és a déli védelmi rendszer minél teljesebb kiépítését tartotta fontosnak **1463-**ban **visszafoglalta** a boszniai **Jajca** várát, majd **1464-ben Szrebeniket**. A Zsigmond óta épülő végvárrendszert *két*, egymástól mintegy száz kilométerre húzódó végvárlánccá szervezte, építette ki. Erre a kettős végvárrendszerre támaszkodva harcolt, ha a tö- rök beütött, Mátyás ellencsapással válaszolt. Így történt ez 1474-ben is, amikor a törökök betörtek a Temesközbe és Moldvába, Mátyás támadó hadjárattal válaszolt és **1476-ban elfoglalta Szabácsot**. **1479-**ben egy nagyobb sereg Erdélybe tört be, a **kenyérmezei csatá**ban a Kinizsi Pál és Báthory István által vezetett magyar sereg nagy győzelmet aratott. A török beütésre válaszul Kinizsi Észak-Szerbiába vezetett hadat 1481-ben, de a sikerek ellenére Mátyás 1483-ban kénytelen volt öt évre békét kötni a szultánnal, mert nem kapott garanciát arra, hogy III. Frigyes nem támadja hátba.
13. **Nyugati politika: Cseh és osztrák háborúk**: Csehország nemcsak a területszerzés és gazdagsága miatt volt fontos Mátyás számára, hanem azért, mert a cseh korona választófejedelmi címmel járt és utat nyithatott a császári cím felé. A beavatkozásra az adta a lehetőséget, hogy 1466-ban a pápa eretnekké nyilvánította Podjebrád György cseh királyt. Mátyás pápai támogatással hadat indított 1468-ban volt apósa ellen. (Felesége Katalin 1464-ben meghalt.) Mátyás elfoglalta Morvaországot, Sziléziát és Lausitzot, Bár a cseh katolikus főurak 1469-ben Mátyást királlyá választották, Csehországot nem tudta elfoglalni. 1471-ben változott a helyzet, meghalt Podjebrád, akinek végakarata szerint a cseh rendek a lengyel Ulászlót választották királyukká, akit III. Frigyes is elismert. Mátyás erre haddal támadt III. Frigyesre, melynek eredményeként Frigyes elismerte Mátyás cseh trónigényét (1477), sőt beleegyezett 100 ezer forint hadisarc kifizetésébe is. Később Mátyás újra hadjáratot indított Frigyes ellen (1482), mert a császár nem egyenlítette ki tartozását és rá akarta kényszeríteni Frigyest, hogy ismerje el házasságon kívül született fiát, Corvin Jánost törvényes utódjának, de Frigyes nem mondott le a trónigényéről. Mátyás 1485-ben elfoglalta Bé- cset, ahová áthelyezte székhelyét és udvarát is, de a főcél a német-római császári cím megszerzése nem sikerül. 1486-ban meghalt III. Frigyes, aki halála előtt elérte, hogy a német fejedelmek nem Mátyást, hanem fiát, Miksát választották német királynak.
14. **Mátyás és a rendek**
15. Mátyás nem kérdőjelezte meg a király és a rendek közötti hatalommegosztás kialakult rendszerét. Mindvégig fontos döntéshozó szerv maradt a királyi tanács, s az országgyűlés jogait sem csorbította, bár igyekezett azt minél ritkábban összehívni (gyakran több évre megszavaztatta az adókat). Megmaradt a megyék szerepe. A király elismerte a városok önkormányzatát, a királyi városok jogát az országgyűlési képviseletre, de megjelenésüket nem szorgalmazta különösebben.
16. Mátyás nagy hatalma annak köszönhető, hogy ügyesen élt a rendi kormányzás adta lehetőségekkel, s gyakran kijátszotta egymás ellen a rendek különböző csoportjait. A rendi kormányzás kereteit biztosították az **1486-ban kiadott törvények**.
17. Pontosan szabályozták a rendi tisztviselők, elsőként is a nádor jogkörét, a rendi intézmények működését. A nádor bíráskodási jogát a törvény erősítette, s „hivatalosan” is ő lett a király helyettese, az ország főkapitánya.
18. A király és a nemesség kapcsolata azonban változott, különösen Mátyás második házassága után. Beatrix kifinomult életmódot, szokásokat honosított meg a magyar királyi udvarban, melyek véget vetettek a király addigi közvetlenségének. (Például megjelentek az ajtónállók a királyi palotában.) Az urak elítélték a király távolságtartó viselkedését, Mátyás – akinek tréfáit anekdoták is megörökítették – utolsó éveiben magányossá vált.
19. **Mátyás udvara**
20. Mátyás udvara a humanista műveltség egyik európai központja volt. Támogatta a művészeteket és a tudományokat. Budai palotája a reneszánsz kultúra központjává vált, ahova tömegesen ér- keztek Itáliából a művészek, építészek, szobrászok, tudósok, írók. Ebben nagy szerepe volt 2. feleségének, Beatrixnek- a nápolyi király leánya. A reneszánsz stílusú építkezések szép példája Mátyás visegrádi nyári palotája, és a budai vár egyes részei.
21. A magyarországi reneszánsz művészet **másik központja Visegrádon alakult ki**. Az udvar nyáron gyakran kiköltözött a közeli Visegrádra, ahol Mátyás – olasz mintára – **nyári palotát** építtetett. Már az Anjouk és Luxemburgi Zsigmond korában is palota állt itt, ezért is keverednek Mátyás nyári palotáján a gótikus és reneszánsz stílusjegyek. A domboldalra telepített királyi székhely a természetes adottságoknak megfelelően teraszos, függőkertes kialakítású. A kertek központjaiba vörös márvány szökőkutakat helyezett a tervező, amelyeket a görög mitológiából vett jelenetekkel ékesítettek a szobrászok.
22. Magyarországra nemcsak kiváló építészek érkeztek, de szobrászok, festők, tudósok is. A már- ványszobrászok köréből kiemelkedik a dalmát származású Giovanni Dalmata, aki az úgy nevezett Diósgyőri Madonna alkotója volt. A budai palota egyik épületét a három Hunyadi (János, László és Mátyás) bronzszobra díszítette. Ezek is feltehetőleg délről érkezett mester keze munkái voltak.
23. Európa-hírű volt Mátyás könyvtára, a Biblioteca Corvina, mely 2500 kötetből állt. **A festett, képekkel illusztrált kódexek (Corvinák) három nagy csoportba tartoztak: történeti munkák, filozófiai írások, egyházatyák művei.** A könyveket témájuk szerint elkülönítve, a ma szokásostól eltérően lapjukon fekve tárolták a polcokon. Mátyás a kötetek egy részét Vitéz János és Janus Pannonius könyvtárából szerezte be.
24. Könyvtárosa Galeotto Marzio volt. Támogatta a könyvnyomtatást. Hess András 1473-ban alapította meg az első magyar nyomdát. 1476-ban alapította a pozsonyi egyetemet. Az egyetem első kancellárja Vitéz János volt, akinek halálával azonban elsorvadt az intézmény. **Udvari történet- írója Antonio Bonfini** volt. Ebben az időben született meg a Budai Krónika, melynek szerzője Thuróczy János volt, aki a hun-magyar rokonságot hangsúlyozta.
25. **Utódlás kérdése**
26. **Corvin János 1473-ban született**, egy bécsi polgárlánytól. Az ifjú nagy vagyonnal rendelkezett, mert Szilágyi Erzsébet, Mátyás anyja végrendeletileg rá hagyományozta a Hunyadi-vagyont (30 várat birtokolt).
27. **Első felesége, Podjebrád Katalin** halála után Mátyás a törvényes örökös (s persze a politikai kapcsolat) érdekében **1476-ban** újra megházasodott: a nápolyi király lányát, **Aragóniai Beatrixot vette feleségül** és III. Frigyes német-római császárral megállapodott, hogy amelyikük gyermek- telenül hal meg, annak a másik örökli a trónját. Ám a várva várt utód nem született meg, ezért az 1480-as évektől Mátyás mindent megtett Corvin János utódlása érdekében: tisztségeket ruházott rá, állandóan szerepeltette maga mellett, s megeskette a főpapokat és főurakat, hogy halála után egyetlen fiát válasszák királlyá.
28. 1490. április 6-án Bécsben meghalt Mátyás király, mielőtt a trónutódlás kérdését megnyugta- tóan rendezte volna. Kijelölt örököse, a házasságon kívüli kapcsolatból született Corvin János herceg csak egyike volt a lehetséges jelölteknek. **Corvin János** az újjáalakuló ligákkal alkudozva **lemondott a trónról**. Mátyás III. Frigyessel kötött megállapodását figyelmen kívül hagyták, és II. Ulászlót választották utódjává. Mátyás király hatalmának alapját, a Fekete Sereget annak saját legendás hadvezére, Kinizsi Pál és Báthory István erdélyi vajda csatában szórták szét. Mátyás halála véget vetett a központosított nemzeti királyságnak**.**