**Nagy földrajzi felfedezések**

1. **Előzményei**
2. A nagy földrajzi felfedezések kora egyben a középkor végét, és az újkor eljövetelét is jelentette, vagyis egy olyan valóban „újnak” nevezhető gazdasági, társadalmi és ideológiai berendezkedés alakult ki Európában, mely gyökeresen és alapjaiban változtatta meg a korábbi korszakok mindennapjait. A változás történelmi léptékkel nézve gyorsan következett be, ám eljöveteléhez több tényező együttes hatására volt szükség. A felfedezőutak megtételének igénye valójában három ok miatt jött létre:
3. **Fellendülő kereskedelem**: XV. század közepétől Nyugat-Európa gazdasága (mezőgazdaság, ipar) fejlődésnek indult, ismét növekedni kezdett a népesség. A fellendülés centruma a posztó- gyártás és az atlanti kereskedelem központjává váló Flandria volt. A fellendülő kereskedelem egyre több nemesfémet igényelt (nemesfémből készültek a pénzek)
4. **Hagyományos kereskedelmi útvonalak akadályoztatása**
5. **Fokozódó nemesfémhiány – aranyéhség**: Kelettel folytatott kereskedelem kiszivattyúzta Európából a nemesfémet, mert a növekvő és kiszélesedő kereskedelmi forgalomnak egyre több pénzre volt szüksége, mivel a Levantén keresztül behozott luxuscikkekért és fűszerekért arannyal és ezüsttel fizettek. (Az európaiak kedvelték az ázsiai árucikkeket, melyek leginkább nélkülözhető luxuscikkek voltak, mint a selyem, textil festőszerek, ékszerek, stb). A helyzetet tovább nehezítette, hogy a korszakban kezdtek kimerülni a magyarországi és csehországi nemesfém bányák. A nemesfémbányák kimerüléséhez a talajvízszint emelkedése is hozzá járult, mivel szivattyúk híján nem tudtak mélyebbre hatolni, ezért a termelés jelentősen visszaesett. A növekvő aranyéhséghez hozzájárult az Oszmán Birodalom felemelkedése. Konstantinápoly elfoglalása (1453) után a török hatalom ellenőrizte és elvette (vámok révén) a levantei kereskedelem hasznát. A Kelettel folytatott kereskedelem valósággal kiszivattyúzta a nemesfémet Európából.
6. **Tudomány és technika fejlődése**: új, a tájékozódást szolgáló eszközök jelentek meg a hajózás során, mely a pontosabb, és eredményesebb tájékozódást biztosították, az araboktól átvették az **iránytű**. A reneszánsz nyitottabbá tette az embereket a problémák megoldására, ismertté váltak az antik műveltség elemei pl.: Ptolemaiosz elgondolásai – aki a Földet gömb alakúként ábrázolta – új térképek születtek, amelyek már ennek megfelelően ábrázolták a Földet, mint pl.: a firenzei csillagász Toscanelli világtérképe (1474). Ezek a világtérképek azt sugallták, hogy nyugat felé hajózva is el lehet jutni a mesés Kelet felé.
7. A felfedezéseket segítette, hogy Tengerész Henrik Portugáliában (Sagres) tengerésziskolát alapított, ami mellett állítólag még csillagvizsgáló tornyot és fegyvergyárat is építtetett. Az aka- démián gyűjtötték össze a délről visszatérő hajósok tapasztalatait, s ez alapján térképeket készí- tettek.

***Korai gyarmatosítás:***

1. ***A portugál terjeszkedés***

1. A felfedezőutak ötlete nem volt új, már korábban is történtek kisebb-nagyobb felfedezések: a XI. század folyamán viking hajók elérik Amerikát; a XIII. században pedig Marco Polo bejárta és megismerte a szárazföldi utat Európából India és Kína felé. Azonban az első igazán jelentős felfedező utakat az a két állam kezdte támogatni, melyek katonai erejük, flottájuk, tengerpartjuk, és legfőképp központosított berendezkedésük folytán a legkedvezőbb helyzetben voltak a hatal- mas és költséges vállalkozásokhoz. Ez a két állam pedig Portugália és Spanyolország volt.
2. A felfedezések **politikai feltétele**, hogy legyen olyan politikai hatalom, aki hajókat biztosít a felfedezőknek. A portugál felfedezőknek a támogatással nem volt problémájuk, de a céljuk Afrika megkerülése volt, így akartak eljutni Indiába.
3. Portugália kezdte a gyarmatosítást, még az 1460 –as években, mikor hajóival feltérképezte Afrika partjait, majd telepeket létesített.
4. Ezen telepek egy része kereskedő várossá alakult, más részük pedig a feketék összegyűjtésére, majd portugálültetvényekre történő szállítást szolgáló bázissá vált.
5. Az első felfedező utakat portugál hajósok tették meg, arany és fűszerek megszerzésének reményében, Afrika partjai mentén. Fokozatosan haladtak előre, áthaladtak az egyenlítőn (1471), majd Bartolomeo Diaz elérte Afrika déli csúcsát, a Jóreménység-fokot (1487). Vasco da Gama 1497. július 8-án indult nagyszabású felfedező útjára. Próbálkozását siker koronázta, mivel 1498-ra el- érte India nyugati partját, kikötött Kálikutban, majd kereskedő telepeket hozott létre. Ezzel Portugália előtt újabb távlatok nyíltak meg a kereskedelem és a gyarmatosítás terén egyaránt.
6. Később messzebbre merészkedtek, és 1503 – 1505 közt a Guineai öböltől délre Angolában, majd megkerülve Afrikát Mozambikban, Tanzániában, Kenyában is kialakítottak telepeket. Aztán 1510 –ben elérték az Arab-félszigetet (Ománi gyarmat), majd Indiát.
7. A portugálok szerte Afrika és Ázsia (Japán, Indonézia, Kína) partjain katonai helyőrségekkel megerősített kereskedelmi lerakatokat hoztak létre, s innen szállították haza a luxuscikkeket, fű- szereket, rabszolgákat. A főbb termékekkel való kereskedés királyi felségjog volt, amit sok esetben egy-egy kereskedőnek adott bérbe az uralkodó. Ám a sok arany nem innen érkezett.

1. ***Spanyol terjeszkedés a világban:***

1. **Spanyolország** Kasztíliai Izabella és Aragóniai Ferdinánd házasságával 1479-ben lett egységes állam. Ők biztosítottak három hajót (Nina, Pinta, Santa Maria) és legénységet Kolumbusz Kristófnak, hogy rövidebb utat keressen India felé. 1492 augusztusában indult el és októberben elérte a Bahama-szigetek füzérének keleti szegélyén, Átnevezte San Salvador-rá (Szent Megváltó). Azt hitte Indiába érkezett, így az ott talált ős- lakosokat elnevezte indiánoknak. Honfitársa, Amerigo Vespucci ismerte fel, hogy új földrészt fedeztek fel. Ő a firenzei Medici-bankház megbízottja volt és az Újvilágot is róla nevezték el. Kolumbusz 1504-ig még háromszor kelt át az óceánon.
2. A spanyolok a portugálokkal együtt hamarosan felfedezték, meghódították és leigázták Közép- és Dél-Amerika indián civilizációit, helyükön alkirályságokat, gyarmatokat hozva létre, ahonnan ismeretlen terményeket és az európaiak számára elképzelhetetlen mennyiségű aranyat szállítottak az óhazába. 1516- ban Panamát, majd 1519-1525 közt a többi Közép-amerikai területet (Mexikó:1521) gyarmatosította. Legyőzte az indián törzseket, kifosztotta városaikat
3. A korszak nagy felfedezője még az olasz tengerész, **Fernando Magellán**, akinek útja **1519-22**- ig tartott. 3 hajóval indult útnak. Földkörüli utazást hajtott végre, mellyel bebizonyította, hogy a Föld valóban gömbölyű. 1522-ben már csak Victoria nevű hajója tért vissza, ugyanis őt a Fülöp- szigeteken a bennszülöttek megölték.
4. Spanyolország később 1525 és 1538 között szinte egész Dél-Amerikát bekebelezte. Modern tűzfegyvereivel könnyedén legyőzte a bennszülött seregeket. Három alkirályságba szervezte amerikai gyarmatait: Új-Spanyolország (Közép-Amerika) Grenadaialkirályság, (mai Kolumbia, Venezuela) Perui alkirályság (délen). Utoljára Argentínát kebelezte be 1580 –ban.
5. Mindeközben Latin-Amerikából kiindulva a spanyol konkvisztádorok áthajózták a Csendes-óceánt, és megvetették lábukat a Fülöp-szigeteken is 1565 –ben.
6. Portugália és Spanyolország a 2 terjeszkedő nagyhatalom közt szükség volt egyezményekre, hogy ne sértsék meg egymás érdekeit. Kolumbusz felfedezése arra késztette a spanyolokat és a portugálokat, hogy egy szerződésben határozzák meg, hogy kié lesznek a felfedezett területek. Döntőbírónak a pápát kérték fel. **1494- ben** kötötték meg a **Tordesillasi szerződést**, amely felosztotta a Földet. A felosztás a Zöldfoki- szigetektől 370 mérföldre, nyugatra fekvő délkör (nyugati hosszúság 48°) mentén történt Meg- egyeztek, hogy a felfedezett területek nyugatra spanyol, keletre portugál „tulajdonban” lesznek. Ezt a tordesillasi szerződést egészítette ki az 1529-ben megkötött zaragozai szerződés, mely két hosszúsági kör mentén osztotta ketté a világot a spanyolok és a portugálok között. Adott hosszúsági kör mentén Afrika, India, és Dél-Amerika nyugati csücske Portugália szabad prédája, a Fülöp szigetek és Dél-Amerika túlnyomó része pedig Spanyolország fennhatósága lett.
7. A spanyolok és a portugálok már a felfedezések elején **felosztották**egymás között **a világot.** A **portugálok**kereskedelmi telepek egész sorát hozták létre az ázsiai térségben, miközben keleti irányba hajózva hamarosan eljutottak **Kínába** (Macao, 1557) és **Japánba**is.
8. Az **Újvilág a spanyolok kezébe** került, **kivéve**a portugál gyarmattá váló **Brazíliát.** A spanyol hódítók, a **konkvisztádorok** fő célja a minél nagyobb **zsákmányszerzés**volt, és hamarosan maroknyi fegyveres kalandor hatolt be Közép- és Dél-Amerika mélyébe.

- Közép-Amerikában a Yucatán-félszigeten a mayák állama volt: a mayák városállamai egy- egy helyi főnök vallási és politikai vezetése álltak, az „Újvilág görögjeiként” is tekintették őket, mivel fejlett kultúrával rendelkeztek: ismerték a húszas számrendszert, nagy pontos- sággal számították ki a napévet és holdhónapokat.

- Az aztékok a mai Mexikó területén hozták létre államukat (1325). Városaik központja a templom volt, melyet áldozati célokra használtak, jellemző növényeik a kukorica, a bab, tök, paradicsom, kakaó, gyapot és a dohány volt.

- Az inkák Dél-Amerika – mai Chile és Peru – területén hozták létre saját államukat. Teraszos földművelést folytattak, aranyat, ezüstöt, rezet bányásztak, fejlett matematikai, orvosi és csillagászati ismeretekkel (Nap járásán alapuló naptár) rendelkeztek.


- Gyarmatosítást követően bányákat nyitottak, és ültetvényeket létesítettek, ahol őshonos (kuko- rica, dohány, indigó) vagy Ázsiából áthozott növényeket termesztettek. Az ültetvényeket kezdet- ben az indiánokkal műveltették, de a kegyetlen bánásmód és az európai, számukra ismeretlen betegségek hatására számuk rohamosan csökkenni kezdett (száz év alatt a tizedére csökkent, hiába próbálta segíteni a keresztény hitre tért őslakókat az egyház), így végül Afrikából hoztak be néger rabszolgákat.

1. **Földrajzi felfedezések következményei**
2. **Társadalmi következmények**
   1. A **fejlett kultúrájú, aranyban gazdag birodalmak**katonailag gyorsan alulmaradtak az európaiakkal szemben (a fémeszközök és a tűzfegyverek hiánya miatt), és a győztesek véres mészárlást hajtottak végre a lakosság körében. A sikerek után a spanyolok kiépítették a **gyarmati közigazgatást,** felgyorsult a kivándorlás az anyaországból, és megkezdődött a megszerzett területek gazdasági kiaknázása.
   2. A hódítók a legyőzött **őslakosságot kényszermunkára** fogták az **ültetvényeken**(intenzív munkát igénylő növények: cukornád, dohány termesztésére szakosodott nagybirtokok) és a nemesfémbányákban.
   3. Az embertelen körülmények közötti munkavégzés, illetve az európaiak által behozott **betegségek**rengeteg indián halálát okozták. Az újabb bányák feltárása nyomán megkezdődött a fekete rabszolgák beszállítása Afrikából. A spanyol hódítás nemcsak az indián törzsek leigázásával járt együtt, de elindította Fekete-Afrika népességének kizsákmányolását is.
   4. A meginduló **újkori rabszolga-kereskedelem**egészen a 19. századig tartott. A 16. században megkezdődött az európaiak behatolása Észak-Amerikába is. Délen a spanyolok, a keleti partvidéken angol, majd holland telepesek vetették meg a lábukat, a Szent Lőrinc-folyó mentén pedig a franciák nyomultak előre.
   5. Az itteni **korai gyarmatosítás**nyomán kezdetben még csak szerény népességű gyarmati telepek létesültek.
3. **A világkereskedelem kialakulása**
4. A gazdaság átalakulása mellett a nyugat-európai államok jelentősége is megváltozott. Az **atlanti partvidék kikötővárosainak** (például Lisszabon, Sevilla, Antwerpen, Amszterdam, London) **szerepe felértékelődött,** és évtizedek alatt létrejött az óceánokat behálózó **világkereskedelem.** 4 kontinens került szoros kereskedelmi kapcsolatba (lásd térkép)



1. Az addig meghatározó szerepet játszó**levantei útvonal elveszítette jelentőségét,** míg a **Hanza-városok** a lengyelországi gabonaszállítmányok miatt átmenetileg talpon tudtak maradni. Vetélytársai – Anglia és a függetlenségét elnyerő Hollandia – a 16. század végétől kapcsolódtak be az északi-tengeri áruforgalomba.
2. Az egyes térségekkel kialakított kereskedelem megszervezésére szabadalmazott **kereskedőtársaságok** vállalkoztak, amelyek tagjai főleg a nagypolgárság soraiból kerültek ki. A **vállalkozók pénzügyi befektetéseik** mértékének megfelelően részesedtek a haszonból. Biztos bevétel származott az Amerika, Európa és Afrika közötti „háromszög” működtetéséből, de a legjövedelmezőbbnek az Ázsia felé irányuló kereskedelem bizonyult (például az Angol Kelet-indiai Társaság, 1600).
3. A létrejövő **korai kapitalizmus** időszakában a termelés már **piaci alapokon szerveződött**, a **tőkés befektető** a haszonra törekedett. A merev céhes szabályzatokon alapuló gazdasági rendszert kiszorította a vállalkozását elindítani és fenntartani tudó réteg, amely leginkább a **polgársághoz** tartozott. A vállalkozó polgárok megfelelő **tőkével rendelkezve** biztosították a **termeléshez szükséges eszközöket** (nyersanyag, szerszámok), és fizették alkalmazottaikat.
4. A spanyol és a portugál távolsági kereskedelem főleg uralkodói monopólium volt, ahol a bevétel nagy részét a „világbirodalom” működtetésére, illetve fényűző udvartartásra költötték el. Az Európába beérkező többlettermékeket holland, francia és angol közvetítő kereskedők értékesítették a kontinensen.
5. Idővel az egyes térségekkel kialakított kereskedelem megszervezésére szabadalmazott **kereskedőtársaságok** vállalkoztak, amelyek tagjai főleg a **nagypolgárság** soraiból kerültek ki.
6. A **vállalkozók pénzügyi befektetéseik** mértékének megfelelően részesedtek a haszonból. Biztos bevétel származott az Amerika, Európa és Afrika közötti „háromszög” működtetéséből, de a legjövedelmezőbbnek az Ázsia felé irányuló kereskedelem bizonyult (például az Angol Kelet-indiai Társaság, 1600 és a Holland Kelet-indiai Társaság, 1602).

1. **Árforradalom**

****

Az európai ezüstbehozatal Amerikából, illetve a különböző termékek árainak változásai.

1. A nagy földrajzi felfedezések gyökeresen átalakították Nyugat-Európa gazdaságát. Már a kortársak is érzékelték a **változásokat**, habár az újvilági „egzotikus” növények (például a paradicsom, paprika, kukorica, burgonya) csak évszázadokkal később formálták át az étkezési szokásokat.
2. A **spanyol Ezüstflotta** évről évre mind nagyobb mennyiségű nemesfémet szállított Európába. A bőség hatására az**arany és ezüst**, illetve a nemesfémből vert **pénz értéke visszaesett.**
3. A 16. században újrainduló **demográfiai növekedés** folyamatosan emelte az **élelmiszerek iránti keresletet,** ezekért egyre többet kellett fizetni. A pénz értékének romlása **árforradalomhoz vezetett,** ami leginkább a gabona és az élő állat drágulásában mutatkozott meg.
4. Az agrárárak növekedésétől jócskán elmaradt az ipari termékek árának növekedése. Nyugat-Európa lakosságának élelmiszer-ellátását egyre gyakrabban behozatalból fedezték, a **szükséges élelmiszert Kelet-Közép-Európából** szerezték be.
5. A gabona iránti igény **(gabonakonjunktúra**) az **Elba folyótól keletre** lévő területeken a **mezőgazdasági termelés fokozásához** vezetett. Ugyanakkor **Nyugat-Európában** a bővülő felvevőpiac láttán az iparosok fokozatosan átálltak az **olcsó iparcikkek** előállítására, mivel a céhes ipar a megnövekedett igényeket már nem tudta ellátni. Kezdetben a tömegtermékek beszállítói a falusi háziiparban dolgozó emberek voltak. Számukra a **tőkével rendelkező vállalkozók** biztosították a nyersanyagot és a munkaeszközöket, majd a félkész termékeket elszállították (kihelyezési és felvásárlási rendszer).

1. ***Manufaktúrák létrejötte***

1. A folyamat Angliából indult ki, ahol az átalakulás a mezőgazdaságban indult meg, mivel a népesség növekedésével megnőtt az igény az élelmiszerek és a gyapjú iránt (ruhák miatt).
2. A nagyobb haszon miatt így a földbirtokosok először elvették a közösen használt területeket, majd a bérlők földjeit- bekerítés folyamata. Itt már a földbirtokosok a minél nagyobb haszon reményében gazdálkodtak, bérmunkát alkalmaztak, akik így szintén motiválva voltak, így a termelés is nagyobb volt.
3. Az iparban is hasonló folyamat játszódott le, itt is kialakultak a bérmunkást alkalmazó manufaktúrák. Kezdetben az iparban nem alapítottak külön üzemeket. Az otthonaikban dolgozó parasztokat látták el nyersanyaggal és a kész termékeket értékesítették- **kiadási és felvásárlási rendszer-** Később a nagyobb haszon reményében, nagyobb befektetéseket hajtottak végre (külön épület, több nyersanyag, jobb szerszámok)**Így** A folyamat végül a **manufaktúrák kialakulásához** vezetett,
4. **A manufaktúrák előfeltételei:**

- növekvő népesség (azért, hogy nagy legyen a kereslet)

- olcsó munkaerő álljon rendelkezésre (ez a mezőgazdaságból elűzöttekből került ki, akiknek tiltották törvényekkel a munkakerülést)

- nagy nyersanyagkészlet álljon rendelkezésre (a nagy gyarmattartó országokban volt a legtöbb manufaktúra)

**e) manufaktúrákban**

- a **munkafolyamatokat részekre bontották,** (munkamegosztás)

- egy-egy fázis megtanulása nem okozott nehézséget ( rövidebb és olcsóbb tanulás, mint a céheknél)

- az egyes munkafázisokat kézzel végezték egészen a 18. század utolsó harmadában kezdődő ipari forradalomig.

- A manufaktúrákban a **pénzét befektető vállalkozó** (tulajdonos) biztosította a termeléshez az anyagi eszközöket (nyersanyag, szerszámok),

- megszervezte az eladást és fizette a terméket előállító **bérmunkásokat.(tőkés termelés kialakulása)**

**- nagy mennyiségű áru keletkezett**

**- hátránya viszont, hogy rosszabb minőségű termékek kerültek ki**

# 5. Az abszolutizmus kialakulása

a) A kora újkorban Európa több államában a rendi országgyűléseket és a rendek által működtetett intézményeket háttérbe szorította a **megerősödő királyi hatalom.**

b) Az **abszolutizmus** (abszolút monarchia) elsősorban a **megnövekedett adóbevételekre** támaszkodott, amelyekből az uralkodók már a rendektől független **központi hivatalszervezetet** és idővel nagy létszámú **állandó hadsereget** szerveztek.

c)Az abszolút monarchiában a király **rendeletekkel kormányzott,** de hatalma nem volt korlátlan, mivel helyi szinten működtek a rendi intézmények, illetve az „ősi” törvények és jogok megakadályozták az önkényeskedést.

d) A jelentős **gyarmati bevételekből** II. Fülöp spanyol király (1556–1598) épített ki először abszolutista vonásokat mutató hatalmi rendszert. Spanyolországban még megmaradtak a rendi gyűlések (például Aragóniában és Kasztíliában), és ezek kiálltak a rendi jogok védelmében.

e) Ugyanakkor II. Fülöp kiterjedt birodalmát **rendeletekkel** irányította, és az állami költségek jelentős részét a rendszer működtetésére (hivatalszervezet, hadsereg, besúgóhálózat) fordította. Madrid közelében fényűző palotát (El Escorial) építtetett magának, és a **kormányzást hivatásszerűen** fogta fel: naphosszat az iratokat tanulmányozta, alig hagyta el a palotáját.