**A reformáció irányzatai, ellenreformáció**

1. **Reformáció előzményei**
2. A katolikus egyház története során a X. századtól kezdve számos válságot élt át: ilyen volt az erkölcsök lazulása, eretnekmozgalmak, egyházszakadás.
3. Az egyházi hitélet tisztaságának meg- erősítésére különböző mozgalmak jöttek létre pl.: clunyi mozgalom, koldulórendek.
4. Az egyházon belüli problémák megoldására hívták össze a konstanzi zsinatot (1414–1418), bár a zsinaton si- került megakadályozni az újabb egyházszakadás veszélyét, de a mélyreható egyházi reformokat (pl.: Husz János reformelképzelései) elvetették. Ezek a reformokkal nem sikerült véglegesen meg- oldani az egyház válságát.
5. A XV. század végére **a reneszánsz pápai udvar** (VI. Sándor pápasága) **a pompa, a fényűzés és a világi élvezetek egyik központjává vált.** Az elvilágiasodó egyház kiváltotta, hogy az egymás ellen küzdő társadalmi rétegek egységesen fordultak szembe az egyházzal. A társadalmi ellentétek, az egyházzal szembeni elégedetlenség először a reformációban, majd a német parasztháborúban robbant ki.

****

5. Reformáció közvetlen kiváltó oka: **búcsúcédulák** árusítása és az ezzel való visszaélés volt. A búcsúcédulák árusítását X. Leó pápa rendelte el, melynek keretében elengedte az imák elmondá- sából, böjtölésből és zarándoklatból álló egyházi büntetést. Az árusítás valódi oka: a Szent Péter bazilika (Róma) építésének anyagi biztosítása volt. A XVI. század elején azonban nyilvánvalóvá vált, hogy a cédulákat **csupán az anyagi haszonszerzés miatt** árulják. A búcsúcédulák árusítása során visszaélések is történtek: árusították a halottak purgatóriumi szenvedéseinek megváltására is. A német főpapok pedig méltóságuk megvásárlását kívánták ily módon biztosítani. A hívek számára a tisztítótűz (a bocsánatos bűnökért történő túlvilági vezeklés) elkerülése érdekében ko- rábban is árultak búcsú-, vagyis bűnbocsátó cédulákat. Mindezek a visszaélések fokozták az em- bereknek a pápasággal és az egyházzal szembeni elégedetlenségét.

1. **Reformáció irányzatai**
2. **Lutheri irányzat**
3. Ez ellen a búcsúcédulák árusítása ellen lépett fel Luther Márton Ágoston rendi szerzetes, s **1517. október 31**-én (reformáció napja) **Wittenberg**ben tette közzé 95 pontból álló tanait, **az egyház megújítását tartalmazta,** ezzel elindítva a reformációs mozgalmat.
4. Tanaiban visszanyúl a Bibliához, úgy tartja, hogy, ami nincs benne a Bibliában, azt az egyház sem várhatja el a hívektől.
5. A **tanai** közül a legfontosabb: a **hit által való üdvözülés**, azaz a bűnöket egyedül csak Isten bocsát- hatja meg. A hit általi üdvözüléshez, melynek szerinte egyetlen forrása, a Biblia nincs szükség egyház közreműködésre Isten és ember között.
6. Mivel nincs szükség az egyház közvetítő szere- pére, emiatt nincs szükség költséges egyházi szertartásokra, hatalmas vagyonokra, fényűzésre. A vagyon és fényűzés elvetéséből adódóan lemondott az egyházi adókról, s pártolta az egyházi birtokok világi kézbe kerülését (szekularizáció).
7. **Tagadta a pápa különleges hatalmát** és a szerzetesrendek szükségességét. Növelni kívánta a világiak, és csökkenteni az egyháziak szerepét a hitéletben. Ezért pártolta a két szín alatti áldozást. A katolikusok hét szentségéből (keresztség, bérmálás, oltáriszentség, bűnbocsánat, egyházi rend, házasság, utolsó kenet) csak kettőt (keresztség, úrvacsora) tartott meg.
8. A pápa válaszul kiátkozta Luthert, bár ekkor már az egész német lakosság felsorakozott Luther mögé. Közben Luther pártfogói kierőszakolták V. Károlytól, német-római császártól, hogy az **1521. évi wormsi birodalmi gyűlés**en a császár hallgass meg érveit. V. Károly veszélyesnek tartva Luthert birodalmi átokkal (bárki büntetlenül megölhette) sújtotta. Birodalmi átok kiadásának oka: német fejedelmek az egyházi birtokokat megszerezve növelhették hatalmukat a császár- ral szemben. Luther életét Bölcs Frigyes szász választófejedelem mentette meg, mivel menedéket adott Luther számára (Wartburg vára), ahol német nyelvre lefordította a Bibliát. Az akkoriban elterjedő könyvnyomtatás segítségével sikerült megvalósítania egyik tervét, a Biblia szélesebb tömegekhez való eljuttatását. A könyvnyomtatás és a Biblia fordítás hatására a tanok gyorsan terjedni kezdtek, valamint a német nyelv is fejlődésnek indult. Luther tanainak gyors terjedése miatt V. Károly a **speyeri birodalmi gyűlésen (1529)** engedélyezte Luther hívei számára a vallás szabadgyakorlását, de a tanok terjesztését betiltotta. Luther hívei ezt elutasították, azaz ellenálltak (protestáltak). V. Károly császár a protestánsok és a katolikusok kibékítésére **1530**-ban össze- hívta az **augsburgi birodalmi gyűlés**t. Ezen beterjesztették az „ágostai hitvallást”, azaz a protestáns tanokat. Az **augsburgi hitvallás** hangsúlyozta a protestáns és a katolikus tanok közös gyö- kerét.
9. Az augsburgi hitvallás elfogadása ellenére a császár és a protestáns fejedelmek közötti **vallás- háború**hoz vezetett**.** Miután a felek kimerültek az öldöklő küzdelemben, **megkötötték az augsburgi vallásbékét** (1555). Az egyezség értelmében **a fejedelmek szabadon választhattak vallást,** és alattvalóiknak is követniük kellett őket (cuius regio, eius religio = akié a föld, azé a vallás). A békét követően az északi és a keleti német területeken a lutheránusok kerültek többségbe. Az evangélikus hit német földön kívül Skandináviában vált uralkodóvá, s jelentős pozíciókat szerzett Ausztriában, valamint Csehország és Magyarország német ajkú lakossága körében.
10. **Kálvini (református) irányzat**:
11. A polgárság érdekeit szolgálta a svájci reformáció, amelynek szellemi atya és elterjesztője Ulrich Zwingli zürichi lelkész volt. **Zwingli** fellépett a cölibátus, a szentmise és az egyházi hierarchia ellen. Követelte a nemzeti nyelvű igehirdetést, a két szín alatti áldozást, a szekularizációt. Egyszerű és demokratikus egyházszervezet kiépítését kívánta megvalósítani. Hívei fegyvert fog- tak tanai megvalósításáért, de a harcban elesett.
12. Halála után a mozgalom irányítója **Kálvin János** lett. Kálvin Franciaországban született. Filo- zófiai, jogi és teológiai tanulmányokat folytatott, de elvei miatt el kellett menekülnie Franciaor- szágból. Előbb Bázelbe ment, ahol kiadta „A keresztényvallás tanítása” című művét, melyben összefoglalta a reformáció alapelveit. Ezután Genfbe került, ahol a város szabad kezet adott neki vallási kérdésekben. **Genf** városának prédikátoraként alakította ki az **új vallási közösség** (feleke- zet), **a reformátusok** hittételeit és szervezeti felépítését.
13. Kálvin tanai sok hasonlóságot mutatnak Lutheréhez, szintén a Biblia tanításaihoz nyúl vissza, de nagyobb mértékben eltávolodott a katolikus egyháztól. Egyik fő tanítása a predesztináció, vagyis az eleve elrendelés tana, miszerint Isten előre kiválasztotta, kik fognak üdvözülni, és kik nem, a hívek pedig a megfelelő életvitellel mutathatják ki tiszteletüket és bizalmukat. Így az üdvözülés nem a hittől függ.
14. Kálvin követői szerint a kereskedelemi tevékenység eredménye, a földi vállalkozásokba elért siker a kiválasztottság jele lehet. Kálvin úgy gondolta, hogy az uralkodók hatalma is Istentől van, így a zsarnokságot teljesen elvetette, sőt, a zsarnokok elmozdítását (Isten felhatalmazásával) megölését is jónak tartotta abban az esetben, ha a hatalmukat nem megfelelően használják.
15. Kálvin erősen elvetett minden egyházi fényűzést, gazdagságot, és ennek megfelelően alakította ki a kálvinista templomokat és a felekezet szertartásait is. Minden jóval egyszerűbbé vált.
16. Bevezette a közös imát és éneklést, a templom belseje dísztelen, fehér falak, nincsenek szentképek, sem díszes oltár.
17. A református egyház nem épített ki hierarchiát, és a vezetésbe világi emberek is beleszólhattak. Az egyházszervezet a városi önkormányzat mintájára épült: egyházi vezető és **presbiter** irányította.
18. **A dolgos életet megbecsülte,** és nem tiltotta a munkával szerzett pénz kölcsönzése után a tisztes kamat szedését (az uzsorát elítélte). A kálvinizmus a munkát, a polgári erényeket megbecsülte, követendővé tette. A kálvinista erkölcsnek megfelelően a vagyont nem az élet élvezetére kell fordítani, hanem a közösség és az egyén javára újra befektetni. Tanaiban szigorúan szabályozta az emberek mindennapi életét (templomba járási kényszer, káromkodás-, kocsmábajárás-, tánc-, kockajáték-, bujálkodás tilalma), más vallási felekezetekkel szembeni fellépett.
19. A kálvinizmus – egyházzá szerveződve reformátusnak mondjuk - több országban a polgárság legaktívabb rétegének vallása lett. Olyan területeken **terjedt el**, ahol erős volt a polgárság (Anglia, Franciaország, Hollandia), illetve uralkodói hatalommal szembenálló rendek körében (Magyar Királyság hódoltsági területein, Erdélyben, Skóciában)

|  |  |  |
| --- | --- | --- |
| **Római katolikus** | **Evangélikus (lutheránus)** | **Református (kálvinista)** |
| A hit megismerése a Bibliából és a hagyományból lehetséges | A hit megismerése kizárólag a Bibliából lehetséges | |
| Az ember jó cselekedetekkel kiérdemelheti a kegyelmet | Egyedül a hit által válik hatékonnyá Krisztus áldozata | |
| A szentek és ereklyék tisztelete megengedett | A szentek és ereklyék tisztelete nem megengedett, ellenkezik a bibliai előírásokkal | |
| Hét szentség van | Mindössze két szentség van (keresztség, úrvacsora), de az úrvacsorával kapcsolatos nézetek eltérnek (a reformátusoknál az átváltozás nem a kenyérben megy végbe, hanem a hívekben) | |
| A templom díszítettsége az áhítatot fokozza | A képes ábrázolások kismértékben alkalmazhatók | Semmiféle ábrázolás, díszítés nem megengedhető |
| Papi nőtlenség | A cölibátus eltörlése | |
| Hit a tisztítótűzben | A tisztítótűz kitaláció, nem létezik | |

1. **Antitrinitárius vallás**
2. Az újítási lázban egyre több protestáns vallás jött létre, mint pl. az **antitrinitárius vallás**.
3. Vezetője, Servet Mihály, spanyol orvos egy egyszerűbb hitformához tért vissza, amelyben elvetette a szentháromságot (innen ered a név), azaz tagadta, hogy Jézus isten és a Szentlélek létezik (**Szentháromságot tagadta**).
4. Nem hitt továbbá a predesztinációban sem. Jelentősebb szerepet csak Lengyelországban és Erdélyben játszottak. Egyházzá Erdélyben szerveződtek. Az egyházzá szerveződést segítette, hogy Európában egyedül itt vált bevett vallássá (1568, tordai országgyű- lés).
5. **Anabaptizmus**
6. ’Újrakeresztelő’. Vezetője Münzer Tamás volt. Azt hirdette, hogy az ember felnőttként tudja eldönteni, hogy akar-e csatlakozni az egyházközösségbe.
7. **Prédikációi**ban a gazdagokat támadta, és Jézus szegény életének követését hirdette (vagyonközösség). Azt vallotta, hogy Isten birodalmát nem a túlvilágon kell keresnünk, hanem itt a Földön kell megvalósítanunk. Hangoztatta, hogy Isten országa nem más, mint olyan társadalom, amelyben minden munka és vagyon közös, nincs magántulajdon. Tanai az alsóbb rétegekben (jobbágyok) kezdett el terjedni, így lehetőség volt elszakadni a nemesektől. 1524-1526 német parasztháború, melyet a fejedelmek levertek.
8. **Anglikán egyház**
9. VIII. Henrik uralkodása alatt (1509-1547) tovább formálódott az abszolút királyi hatalom. Ennek eszköze volt az egyházreform.
10. VIII. Henrik 1534-ben a pápa ellen fordult, aki nem volt hajlandó a király Aragóniai Katalinnal kötött házasságát felbontani. Henrik felülről hajtotta végre az angol egyház reformációját.
11. A reform keretében létrehozta az **anglikán egyház**at, melynek feje a mindenkori angol király lett. A reform révén fenntartotta az egyházi hierarchiát, de a főpapokat az uralkodó nevezte ki.
12. A reform keretében nemzeti nyelvű igehirdetést vezetett be, valamint feloszlatta a kolostorokat, s vagyonukat kisajátította.
13. A reform során eltörölte a szentek és ereklyét tiszteletét, így a templomok vagyona is a királyi kincstárba került. A katolikus hitelvek és szer- tartások megmaradtak.

|  |  |  |  |  |  |  |
| --- | --- | --- | --- | --- | --- | --- |
| **Evangélikus** | Martin Luther | 1517 | monot. | Biblia | Anyanyelvi igehirdetés-lefordította német nyelvre a Bibliát  Csak a hit által való üdvözülés, a hit megismerése kizárólag a Bibliából lehetséges  A szentek és ereklyék tisztelete nem megengedett, ellenkezik a bibliai előírásokkal  Szerzetesrendek elvetése, feloszlatása  A katolikusok által elfogadott hét szentségből (keresztség, bérmálás, oltári szentség, bűnbocsánat, egyházi rend, házasság, utolsó kenet) csak kettőt (keresztség, úrvacsora) fogad el  Elvetette a papi nőtlenséget (cölibátus)  A képes ábrázolások kismértékben alkalmazhatók  A tisztítótűz kitaláció, nem létezik  Egyházi hierarchia és a pápa különleges hatalmának tagadása  Elvetette az egyház gazdagságát, a fényűzést, ezért lemondott az egyházi adókról | Európa északi része, Észak-német területek, Svédország, Dánia, Norvégia (**követők száma**: kb 70 millió fő) |
| **Református** | Kálvin János  Kálvin Franciaországban született. Filo- zófiai, jogi és teológiai tanulmányokat folytatott, de elvei miatt el kellett menekülnie Franciaor- szágból. Előbb Bázelbe ment, ahol kiadta „A keresztényvallás tanítása” című művét, melyben összefoglalta a reformáció alapelveit. Ezután Genfbe került, ahol a város szabad kezet adott neki vallási kérdésekben. **Genf** városának prédikátoraként alakította ki az **új vallási közösség** (feleke- zet), **a reformátusok** hittételeit és szervezeti felépítését. | 1536 | monot. | Biblia | Csak a hit által való üdvözülés, a hit megismerése kizárólag a Bibliából lehetséges  Lutherhez hasonlóanKálvin is a Bibliához nyúlt vissza, de még radikálisabban eltávolodott a katolikus hagyományoktól.  A szentek és ereklyék tisztelete nem megengedett, ellenkezik a bibliai előírásokkal  Szerzetesrendek elvetése, feloszlatása  A katolikusok által elfogadott hét szentségből (keresztség, bérmálás, oltári szentség, bűnbocsánat, egyházi rend, házasság, utolsó kenet) csak kettőt (keresztség, úrvacsora) fogad el  Elvetette a papi nőtlenséget (cölibátus)  A tisztítótűz kitaláció, nem létezik  Semmiféle ábrázolás, díszítés nem megengedhető  Egyházi hierarchia és a pápa különleges hatalmának tagadása  Elvetette az egyház gazdagságát, a fényűzést, ezért lemondott az egyházi adókról  Egyik fő tanítása a predesztináció, vagyis az eleve elrendelés tana, miszerint Isten előre kiválasztotta, kik fognak üdvözülni, és kik nem, a hívek pedig a megfelelő életvitellel mutathatják ki tiszteletüket és bizalmukat.  A református egyház nem épített ki hierarchiát, és a vezetésbe világi emberek is beleszólhattak. Az egyházszervezet a városi önkormányzat mintájára épült: egyházi vezető és **presbiter** irányította.  Zsarnokölési elmélet: Kálvin elfogadta, hogy az uralkodók hatalma Istentől származik, de jogosnak tartotta a hatalmával visszaélő, zsarnokká lett uralkodó eltávolítását. A nép által ellenőrzött hatalom. Mintául az alkotmányos monarchia szolgált.  Polgári erényeket (szorgalmas munka, vagyongyarapítás) beemelte a pozitív emberi értékek közé | Olyan területeken **terjedt el**, ahol erős volt a polgárság (Anglia, Franciaország, Hollandia), illetve uralkodói hatalommal szembenálló rendek körében (Magyar Királyság hódoltsági területein, Erdélyben, Skóciában) |
| **Unitárius**  **antitrinitárius, szentháromság- tagadó** | Servet Mihály | 1530-as évek | monot. | Biblia | Az unitarianizmus nem ismeri el a Fiú és a Szentlélek istenségét, tehát antitrinitárius ([szentháromság](https://hu.wikipedia.org/wiki/Szenth%C3%A1roms%C3%A1g) tagadó).  Elveti továbbá a szentségeket, a Kálvin által meghirdetett predestináció elvét | Erdély |
| **Anabaptista** | Thomas Müntzer | 1530-as évek | monot. | Biblia | Anyanyelvű igehirdetés  Szentek, ereklyék elvetése  Szerzetesrendek elvetése, feloszlatása  Elvetette a papi nőtlenséget (cölibátus)  Felnőttkori keresztelés  Egyházszervezetben teljesen független közösségek | Európa,szétszórtan kis közösségek, Hollandia |
| **Anglikán** | VIII. Henrik |  | monot. | Biblia |  | Anglia, USA |

**III) Reformáció kulturális hatásai**

1. A reformáció hozzájárult a **Biblia nemzeti nyelvekre való lefordításá**hoz, hogy a hívek is olvashassák. A Biblia nemzeti nyelvekre történő lefordítása (pl.: Károli Gáspár vizsolyi Biblia fordítása, vagy Pesti Gábor négy evangélium fordítása) a **nemzeti nyelvek fejlődésé**hez és a **nyomdászat fellendülésé**hez (pl.: *1541-ben nyomtatták ki magyar nyelven az Újtestamentumot Sylvester János fordításában,* **nyomdák** sora jött létre: Sárvár, Sárospatak, Debrecen*)* járult hozzá.
2. A reformáció fellendítette az iskolaügyet Európában és a magyarok lakta területeken is pl.: Pápa, Sárospatak, Debrecen, Eperjes, Sopron. Ezek az iskolák egész országrészek oktatását látták el. Lelkészek képzésére egyetemek is létesültek pl.: Wittenberg, Heidelberg, Genf.

**IV) Ellenreformáció**

1. A reformáció térhódítása gyors változásokat követelt meg a katolikus egyháztól, a változásokat segítette, hogy az egyháznak sikerült Európában jelentős erőket megőriznie (Spanyolország, Itália, Franciaország). A katolikus vallás hívei mozgalmat indítottak az egyház megtisztítására. A kibontakozódó mozgalmat Róma is támogatta. **III. Pál**, az utolsó reneszánsz és az első ellenreformációs pápa felhasználta világi hatalmát, a pápai diplomáciai hálózatot és vagyont a katolicizmus megmentéséért. A katolicizmus megmentéséért indított harc volt az **ellenreformáció** (hitélet tisztaságáért, az elveszett hatalomért vívott harc).
2. **1540**-ben III. Pál Jóváhagyta a **Loyolai Ignác által alapított jezsuita rend** (**Jézus Társasága**) működését. A szerzetesrend célja a pápa fennhatósága alatt egyesítsék az egész világot, a „lelkeknek a keresztény életben és a keresztény tanításban való előmenetele, a hit terjesztése”. A rend tagjaitól katonás fegyelmet és tökéletes engedelmességet követelt meg. Jezsuiták lettek a papság diplomatái, királyok és fejedelmek gyóntatói. Ennek révén befolyásolni tudták a korszak politikai életét. A jezsuiták gondot fordított az oktatásra, nevelésre, mivel felismerték az oktatás fontossá- gát, s ennek érdekében magas színvonalú iskolahálózatot hoztak létre.
3. A Pápai államban újra felállították az inkvizíciót **Szent Hivatal** néven (**1542**), hogy gátat szabjanak az új tanok terjedésének. Az inkvizíció a katolikus területeken működött eredményesen.
4. Az ellenreformációs folyamat keretében ült össze a **Tridenti zsinat (1545-1563)**.
5. A zsinatot V. Károly szorgalmazására III. Pál pápa hívta össze. A zsinat (legjelentősebb egyházi fórum) összehívására azért került sor, hogy tanácskozzanak a reformáció megállításáról, és a szükségessé vált reformokról.
6. A résztvevők pontosan megfogalmazták, és részletesen kifejtették a reformáció által vitatott hittételeket. Orvosolták azokat a sérelmeket, melyeket az alapvető katolikus hittételek torzulása nélkül meg lehetett tenni.
7. Ennek érdekében **betiltották a búcsúcédulák árusítását** és az egyházi tisztségek halmozását. Kötelezték a püspököket, hogy állandóan az egyházmegyéjükben tartózkodjanak, s ott vigyázzanak az egyház erkölcsire (papság elsődleges feladata a szolgálat).
8. A papság iskolázottságának a növelése érdekében papnevelő intézeteket, szemináriumokat állítottak fel, a hit terjesztése érdekében nyomdákat alapítottak.
9. Felállították a **tiltott könyvek jegyzékét (Index)**. Az célja, hogy távol tartsák a károsnak ítélt irodalmat a hívektől. Sok tudományos tételt megfogalmazó mű is Indexre került (pl.: Kopernikusz Az égi pályák körforgásáról c. műve, melyben a heliocentrikus világképről értekezett; vagy Galileo Galilei Párbeszéd két világrendszerről c. műve, melyben kísérleteivel kétségessé tette a skolasztikus fizika alapjait, és helyesnek nyilvánította Kopernikusz világképét. Az inkvizíció tanainak visszavonására kényszerítette). A zsinat hatására sor került a katolikus liturgia megújítására, ünnepélyesebb, látványosabb lett (körmenetek, búcsújárások).
10. Az ellenreformáció során nem mondtak le sem a pápa egyházfőségéről, sem a szerzetesség intézményéről, a szentségekről, a szentek tiszteletéről.
11. A reformok eredményeként megállt a reformáció terjedése. Azokban az országokban ahol az ellenreformáció összekapcsolódott a politikai küzdelmekkel, a katolicizmus visszanyerte korábbi tekintélyét, ilyen országok: Franciaország, Csehország, Ausztria, részben Magyarország.