
**A felvilágosodás kora**

**A felvilágosodás eszmerendszere és főbb képviselői**

1. **Felvilágosodás előzményei**
2. A 16–17. században az **új természettudományi ismeretek** megkérdőjelezték a középkori egyháznak a világról vallott nézeteit. A kora újkorban kialakuló vallási megosztottság, a konfliktusok és a türelmetlen fanatizmus tovább rombolta az addig egységes világképet.
3. A társadalomban újra felerősödtek az irracionális képzetek (például látványosan megnőtt a boszorkányüldözések száma). Mindeközben a filozófia a világ működésének újraértelmezését sürgette, a **racionalizmus** az emberi értelem, az **empirizmus** pedig a kutatómunka és a tapasztalati ismeretek fontosságát hangsúlyozta.
4. A közgondolkodás átalakítását, a **fennálló társadalmi és politikai berendezkedés megváltoztatását a felvilágosodás eszmeáramlata** vallotta. A felvilágosodás filozófusai az **emberi ész és értelem** mindenhatóságában hittek, ezért az emberek meggyőzését, a **világ megjavítását** tűzték ki célul.
5. Az új gondolkodásmód először Angliában jelent meg, ahol a 17. századi politikai események hatására több filozófus is kifejtette nézeteit egy ideálisan működő **polgári társadalomról. John Locke**  a politikai hatalom kialakulását egy **társadalmi szerződéshez** kötötte. Locke szerint a társadalmi szerződésben a tulajdon védelme érdekében az **egyének önként mondanak le a természetes jogaik egy részéről,** de az államnak szavatolnia kell a **polgári szabadságjogokat.**
6. A felvilágosodás megszületésében szerepe volt a **nagy földrajzi felfedezések**nek. A felfedezé- seknek köszönhetően mind a gazdaságban, mind a társadalomban átalakulást vette kezdetét. Ezek a változások hatást gyakoroltak az ember gondolkodására.
7. **Új világkép** jelent meg: ez a heliocentrikus világkép, melynek megalapozója Kopernikusz volt, akinek állításait Galilei, Kepler (bolygómozgási törvények) igazolták. Newton új felfedezésével (általános tömegmozgás törvénye) fejezte be az új világkép kialakulását. Az világkép képviselői a newtoni rendszer alapján a világot megismerhetőnek és kiszámíthatónak tekintették a világot.
8. **Filozófia fejlődése**: A világ megismerését a tapasztalás (empíria) és a ráció (ész) alapján kép- zelték el. A korábbi korok világképét elavultnak tekintették, s az élet minden területét átvizsgálták a józan ész alapján (azt az elképzelést, hogy a megismerés kizárólagos forrása a józan ész, a lo- gika, **racionalizmus**nak nevezzük). Ezek alapján született meg a felvilágosodás a XVII. Század végén.



**II. Felvilágosodás fogalma**

1. A felvilágosodás **eszmei mozgalom**:
2. A felvilágosodás a **18. században** elsősorban a **francia területeken** hatott, majd átterjedt a német és a közép-európai térségre is. A felvilágosult filozófusok elképzeléseiket a **fennálló állapotokkal szemben** határozták meg.
3. A társadalomban elvetették a születési előjogokat, és **jogi egyenlőséget** hirdettek, mely szakítani akart a feudalizmus uralkodó ideológiájával, a katolikus egyház által in- tézményesített vallással, s helyette felekezetek közötti megbékélést, **vallási türelmet** (vallási tolerancia) **hirdet**.
4. Az egyházzal szemben intoleránsak voltak: nem vették észre az egyház jobbító szándékát (betegápolás, szegények ellátása). Elutasították a vallási fanatizmust, a babonás képzeteket. A felvilágosodás alapvetően nem volt vallásellenes, a filozófusok főleg az **egyházak túlzott hatalmát** bírálták.
5. Hitbeli meggyőződésüket a **deizmus** eszméi formálták; eszerint az Isten által megalkotott világ tudományosan leírható törvényekkel rendelkezik, és Isten a mindennapi életbe már nem avatkozik be. Az **ateista** (istentagadó) gondolatokig csak **néhány filozófus** jutott el, merész elképzeléseik már a kereszténység alapjait kérdőjelezték meg
6. A felvilágosodás a politikai berendezkedés új alapokra helyezését hirdette: az abszolutista kormányzati rendszerek helyett a **hatalmi ágak szétválasztására** és az **alkotmányos berendezkedés** kialakítására törekedtek.
7. Zsarnokság helyett a **szabadságot** hirdeti
8. **új erkölcsöt hirdet** egy emberközpontú értékrend alapján
9. **reformokkal korszerűsíteni** akarták a gazdaságot, társadalmat
10. A felvilágosult gondolkodók a világot átalakíthatónak tekintették. A változás kulcsa az ember, akit neveléssel és felvilágosítással kell rávenni egy jobb és igazságosabb világ megteremtésére.

**III. Főbb képviselői**

1. A felvilágosodás a kapitalizálódó Angliában született meg, de a XVIII. században francia földön terebélyesedett ki, s onnan áramlott szét Európa jelentős részére: királyi és főúri udvarokba, tu- dóstársaságokba, gazdag polgárok szalonjaiba, s vált **korszellem**mé. Azonban mindvégig a mű- velt világ keretein belül maradt.
2. **John Locke**:
3. **társadalmi szerződés** elmeélet nála jelent meg először.
4. Hirdette, hogy vannak **velünk született**, elidegeníthetetlen természetes **jogok** (pl.: biztonság, tulajdon). Ennek **egy részéről lemond** a társadalom működőképessége érdekében az állam javára. Az államnak cserébe biztosítania kell az alapvető emberi jogokat (jog az élethez, a szabadsághoz és a tulajdonhoz) és azt, hogy a polgárok ellenőrizhessék a hatalmat. Ha az uralkodó a társadalmi szerződést semmibe veszi, a népnek jogában áll felbontani a szerződést, s elmozdítani őt. Az **alkotmányos monar- chiá**t tartotta a legmegfelelőbb államformának.
5. **Enciklopédisták**:
6. A **felvilágosult gondolkodók** a tudatlanságot tekintették a bajok fő forrásának, ezért a század közepén kísérletet tettek az új gondolatok és ismeretek **összegzésére.**
7. A mintegy harminckötetes mű, az ***Enciklopédia*** szócikkeit közel másfél száz szerző írta, szerkesztését **Denis Diderot** végezte el.
8. A szócikkek írói nem képviseltek egységes álláspontot, de az új gondolatok miatt a Szentszék rövidesen indexre tette a művet. Az Enciklopédia ennek ellenére a 18. század nagy vállalkozásának bizonyult, sok példányát értékesítették, a kiadványok egész Európában elterjedtek.
9. A felvilágosodás eszméi az **Enciklopédiában** kerültek összefoglalásra, amelyet 1751-1772-ig szerkesztettek, részt vett benne a kor szinte minden jelentős képviselője. A szerkesztők igyekeztek a világot az új filozófiai felfogás szerint bemutatni.

**Felvilágosodás államelméletei**

A korszak gondolkodói egy **ideálisan működő állam** kereteinek a felvázolására törekedtek. Az alapkérdések mellett (a hatalom eredete és korlátai) az **ember természetes jogait** (például szabadság, tulajdon) egy **örök érvényű jogból, a természetjogból származtatták.** A természetjog szerintük a változó és tökéletlen emberi jogrend fölött áll, és az értelem segítségével mindenki által megismerhető. A politikai hatalom kialakulását egy **társadalmi szerződéshez** kötötték, amely a természeti állapotnak vetett véget.

1. **Montesquieu**:
2. A francia filozófusok példaképe az angol alkotmányos rendszer volt, amely a franciaországi viszonyokhoz képest mind a szabadságjogok, mind a gazdasági fejlődés terén ideálisnak tűnt. **Montesquieu** az állam működését vizsgálva (A törvények szelleméről, 1748) az al- kotmányos monarchiát tartotta kívánatos államformának.
3. Megfogalmazta **a hatalmi ágak szétválasztásának** elméletét: véleménye szerint a zsarnokságot csak úgy lehet elkerülni, ha a három hatalmi ág – törvényhozó, végrehajtó, bírói – egymástól függetlenül működik, s **egymás kölcsönös ellenőrzésér**e épül, valamint a **hatalmat a nép ellenőrizze** választott képviselők útján.
4. Elfogadhatónak tekintette a képviselők megválasztásánál a vagyon létezését (vagyoni cenzus).
5. Montesquieu a társadalom működésének törvényszerűségeit a földrajzi környezetre vezette vissza: földrajzi környezet (éghajlat) meghatározza a társadalom tagjainak vérmérsékletét illetve az ország nagysága a kormányzati formát (pl.: nagy területű országot csak diktatórikusan lehet irányítani). Montesquieu a **földrajzi determinizmus híve**.
6. **Rousseau:**
7. **Népszuverenitás**: a polgári felvilágosodás terméke, kimondja, hogy az állami főhatalom eredete a nép**,** a népnek joga, hogy sorsát maga döntse el, ezen belül maga határozza meg az állam irányvonalát, az államhatalmai szervek összetételét, ellenőrizhesse működésüket, és részt vegyen az állami feladatok ellátásában hirdette.
8. **Elutasította a képviseleti rendszert**, s helyette a **közvetlen demokráciá**t hangoztatta. A közvetlen demokrácia kisebb közösségek esetében megvalósulhat, úgy hogy a közösség minden tagja közvetlenül vesz részt a döntések meghozatalában. Így nem tartotta szükségesnek a hatalmi ágak szétosztását, s így a községi döntés maga a közjó, ezért nincs szükség ellenőrzésre.
9. Felfogása szerint a közjónak mindenki alá kell, hogy rendelje magát, még egyéni szabadságát is. Államában nincsen helye a pártos véleményeknek, hiszen azok a közjóval állnának szem- ben.
10. Társadalmi szerződés
11. **Felvilágosodás és a vallás**
12. A **francia felvilágosodást** a 18. század első felében a hagyományos értékrend elleni támadás és a **kritikai szellemiség** jellemezte. **Voltaire** szenvedélyesen **támadta a katolikus egyházat,** bírálta a dogmákat, az általa vélt képmutatást.
13. A levelei végére írt jelmondat – „Tiporjátok el a gyalázatost!” – az intézményes egyház ellen irányult.
14. Deista álláspontot képviseltek: Istent, mint első mozgatót elfogadták, de elutasították, hogy a világ az isteni törvények alapján működik. Ezt az álláspontot képviselte Voltaire is, aki a társadalmi rend és erkölcsök érdekében fontosnak tartotta az egyház fennmaradását.
15. Voltaire a társadalmi szabályok és erkölcsök fenntartása miatt ragaszkodott Isten létéhez („Ha Isten nem volna, ki kellene találni”).
16. **Felvilágosodás gazdasági elképzelései-Fiziokraták**:
17. Elutasították az állam beleszólását a gazdasági élet irányításába (így elvetették a merkantilizmus gazdaságpolitikáját), s helyette hirdették a **gazdaság működésének szabadságá**t.
18. Jelmondatuk: Laissez faire, laissez passer. (Hagyjátok, hogy a dolgok menjenek a maguk módján szabadon).
19. Szerintük az állam legfontosabb feladata, hogy biztosítsa a gazdaság működésének feltételeit: szabad versenyt és a tulajdon biztonságát.
20. Ilyen fiziokrata volt **Turgot** (mezőgazdaság a legfontosabb gazdasági ágazat, mivel ez termel új értékeket), illetve **Adam Smith** (munkaértékelmélet: ipar és a kereskedelem fontosságát hirdette, s szerinte csak a munka teremthet új értékeket, s az egyéni érdek gazdaság motorja).

**8) Felvilágosodás következményei**

a) A felvilágosodásnak köszönhetően megjelentek a **demokratikus eszmék**: hatalom megosztása, népszuverenitás, természetes és elidegeníthetetlen emberi jogok,

**b) Természettudományok** kitörtek az egyházi felügyelet alól, és **lendületesen fejlődtek**

c) A francia forradalomban az egyes irányzatoknak meg voltak a felvilágosodás kori ideológiai előképeik: Rousseau ideológiája Robespierrénél; Diderot által képviselt eszme Dantonnál jelent meg.

9) Felvilágosodás szellemében íródott dokumentumok

| **Vallásos (középkori)** | **Felvilágosult (újkori)** |
| --- | --- |
| Az élet célja: | Az üdvözülés. | Egyéni jóllét. |
| tudomány, megismerés | A transzcendentális kérdések a lényegesek A teológia a legfontosabb tudomány Isten műve, akarata kifürkészhetetlen (misztérium, misztikum) → elmélkedéssel, imádsággal lehet hozzá közelebb kerülni | Természettudományos vizsgálatok A világ megismerhető, megmérhető, leírható → Enciklopédia (Diderot, d’Alambert) Tapasztalati úton megismerhető → empirizmus Emberi ésszel felfogható → racionalizmus |
| változás, fejlődés, nevelés | Természetes, teremtett rend. Isten művét nem kell „bolygatni”. A világ természetétől fogva állandó, nem fejlődik, jelen van a rossz és a jó. A rossz dolgok elviselése csak az evilági életet terheli – utána örök üdvösség. Az ember eredendően bűnös, esendő, de Isten kegyelme kiérdemelhető. | A világ változik, fejlődik. Meg kell ismerni, fejleszteni és megjavítani kell. A boldogság már az evilági élet során elérhető. A társadalmat/embereket neveléssel lehet javítani, fejleszteni. Az ember eredendően jó. |
| társadalomfelfogás | Az Isten által teremtett világ természetes velejárói a különbségek, az, hogy nem mindenki egyenlő, az egyes társadalmi csoportoknak más-más (de ugyanannyira pótolhatatlan) feladatai vannak. Magától értetődik a hierarchikus rend, a függőségek és alá-fölérendeltségek elfogadása. Az üdvösség viszont egyenlő mindenkinek. Az egyént a közösség részeként képzeli el (vö. P. mester; MS mester). | Minden ember egyenlő (legalábbis egyenjogú) és szabad (nem függő) → alapvető emberi jogok. Szabadság, egyenlőség, testvériség A tekintélyek, hierarchia megkérdőjelezése, elvetése. Az egyén válik lényegessé → individualizmus |
| vallás és hit | A világot, gondolkodást minden tekintetben meghatározza a vallás és a hit, semmilyen kérdés sem értelmezhető enélkül. Ebből kifolyólag az egyház befolyása erőteljes, a világi hatalommal összefonódott. Vallásilag nem toleráns, az e téren kötött kompromisszumot a legfontosabb érték feladásának tekinti. | Alapvetően a kézzelfogható, (természet)tudományosan vizsgálható dolgokat fogadja el létezőnek. A világi és vallási szférát szétválasztja (szekularizáció). Esetenként egyház/vallásellenes (például Voltaire, (tk 82). A vallási tolerancia eszméje – mivel a vallás háttérbe (magánéletbe) szorul, ezért lehet egymás mellett több vallás. |
| hatalmi legitimáció | Isten kegyelméből uralkodó király és Istentől eredeztetett hatalom. | Társadalmi szerződés és népszuverenitás (a nép akaratából). |

Gazdaság merkantilizmus fiziokratizmus

1. **Az Emberi és Polgári Jogok nyilatkozata (Franciaország)**

A francia nép nemzetgyűlésben összeült képviselői abban a meggyőződésben, hogy a közszerencsétlenségnek s a kormányok romlásának egyedül való oka az ember jogainak nem ismerésében, feledésében vagy megvetésében rejtezik, […] a nemzetgyűlés a Legfelsőbb Lény jelenlétében és oltalma alatt ezennel elismeri és kinyilatkoztatja az ember és polgár alább következő jogait.  
I. Minden ember szabadnak és jogokban egyenlőnek születik és marad; a társadalmi különbségek csakis a közösség szempontjából való hasznosságon alapulhatnak.  
II. Minden politikai társulás célja az ember természetes és elévülhetetlen jogainak megőrzése. E jogok: a szabadság, a tulajdon, a biztonság s az elnyomatással szemben való ellenállás. […]  
IV. A szabadság annyit jelent, hogy mindent szabad, ami másnak nem árt. […]  
V. A törvénynek csak a társadalomra nézve ártalmas cselekedetek megtiltására van joga. Amit a törvény nem tilt, azt senki nem akadályozhatja meg. […]  
VI. A törvény a közakarat kifejezése; alkotásában minden polgárnak joga van személyesen vagy képviselői révén közreműködnie. […]  
IX. Mindaddig, míg bűnössé nem nyilvánítják, minden ember ártatlannak vélelmezendő. […]  
X. Senkit meggyőződései s vallási nézetei miatt háborgatni nem szabad, feltéve, hogy e meggyőződések s nézetek megnyilvánulása a törvény által megszabott közrendet nem zavarja.  
XI. A gondolatok és vélemények szabad közlése az embernek egyik legértékesebb joga; ennélfogva minden polgár szabadon szólhat, írhat s nyomtathat ki bármit, felelősséggel tartozván viszont e szabadsággal való visszaélésért a törvény által meghatározott esetekben. […]  
XVII. Tulajdonától – lévén a tulajdonjog szent és sérthetetlen – senki meg nem fosztható […].(Az Emberi és polgári jogok nyilatkozatából; 1789. augusztus 26.)

A nyilatkozatban a **felvilágosodás alapelvei (lásd részletesen 4.4-es téma)** jelenek meg pl.: hatalmi ágak szétválasztása, tör- vényelőtti egyenlőség, közteherviselés, népfelség elve, alapvető emberi jogok.

Nyilatkozatában megjelentek az **emberi jogok**: élethez való jog, szabadság joga, tulajdon joga; valamint az igazságtalan kormánynak való ellenállás joga illetve a **polgári szabadság** jogok: val- lás, szólás, sajtó szabadsága.

A nyilatkozat kimondja, hogy ezek a jogok mindenkit megilletnek származásra, vallásra tekin- tett nélkül. Ezzel deklarálja a törvényelőtti egyenlőséget.

A nyilatkozat értelmezi a **szabadság fogalmá**t: szabadság annyit jelent, hogy mindent szabad, ami másnak nem árt.

Rögzíti a **törvények uralmá**t: csak az kötelező, amit a törvény rendel el, és mindent szabad, amit a törvény nem tilt. A törvényt a közakarat kifejezőjének nyilvánítja. Ebből következik a közös törvényhozás, ami történhet népszavazás vagy választott képviselők útján. A törvények uralma kizárja az önkényt, jogi biztonságot teremt.

A nyilatkozat kimondja, hogy az igazságszolgáltatás alapja az ártatlanság védelme; mindenki ártatlannak minősül addig, amíg a bíróság ki nem mondja bűnösségét.

A nyilatkozatban megjelennek a felvilágosodáshoz köthető **politikai alapelve**k pl.: népfelség elve, hatalmi ágak szétválasztása, társadalmi szerződés.

• **népfelség** elve (először Rousseau mondta ki) vagy népszuverenitás: a hatalom forrás a nép

• **társadalmi szerződés**: ez az igazságtalan kormányzással szembeni fellépés vagy ellenál- lás joga

• **hatalmi ágak szétválasztása**: a hatalmi ágak szétválasztása (először Locke, majd Mon- tesquieu mondta ki) biztosítja a zsarnokság megakadályozását. A hatalmi ágak szétválasz- tása során van a törvényhozó hatalmat a megválasztott képviselőkből álló törvényhozás jelent; a végrehajtó hatalom irányítója a törvényhozásnak felelős kormány; és van egy minden hatalmi ágtól független bíróság. A hatalmi ágak szétválasztása az alkotmányos berendezkedés alapja.

**3) A jelentősége és hatása**

A francia gyerekek ebből tanultak olvasni. Az 1791-es alkotmány bevezetője lett. A nyilatko- zatban megfogalmazott elvek a mai napig érvényesek és megtalálhatók pl.: az ENSZ alapokmá- nyában is. Mintaként szolgált a későbbi alkotmányok elveinek kidolgozásához.

**Függetlenségi Nyilatkozat (USA)**

A Kontinentális Kongresszus Washington első győzelmei után, **1776. július 4-én** elfogadta a **Függetlenségi nyilatkozatot.** A nyilatkozat szövegét **Thomas Jefferson**  készítette el, és az új nemzet politikai hitvallásának szánta. A szövegben a **felvilágosodás** korszerű gondolatai (természetes jogok kinyilvánítása, népfelség elve, új társadalmi szerződés) mellett a **gyarmatokat ért sérelmek** felsorolása és a**függetlenség kinyilvánítása** szerepelt. Bár a dokumentum tartalmazta az emberek közötti egyenlőséget, ez nem jelentette a feketék egyenjogúsítását. Jefferson és kortársai nem akarták, hogy a rabszolgakérdés felvetésével bármilyen konfliktus keletkezzen a függetlenné vált országban.

Magától értetődőnek tartjuk a következő igazságokat: hogy minden ember egyenlőnek van teremtve, s hogy a Teremtő mindannyiukat felruházta bizonyos [velük született] elidegeníthetetlen jogokkal, melyek közé tartozik az élethez, a szabadsághoz és a boldogság kereséséhez való jog; hogy ezen jogok biztosítására az emberek között kormányzatok alakultak, melyeknek jogos hatalma a kormányzottak beleegyezéséből fakad; hogy valahányszor valamely kormányforma e célokat veszélyezteti, a népnek jogában áll azt megváltoztatni vagy megsemmisíteni, és új kormányzatot alkotni, mely olyan elveken épül fel és hatalmai olyan módon vannak megszervezve, ami a legalkalmasabbnak látszik arra, hogy a nép biztonságát és boldogulását lehetővé tegye. […] Ám ha a visszaélések és túlkapások hosszú sora [bizonyos időtől kezdve] mindig ugyanazt a célt követve elárulja a szándékot, hogy a korlátlan zsarnokság igájába akarják őket hajtani, akkor joguk, sőt kötelességük, hogy lerázzák magukról az ilyen uralmat, és jövőbeli biztonságuk érdekében új őrzőkről gondoskodjanak.(Az amerikai gyarmatok Függetlenségi nyilatkozata; Philadelphia, 1776. július 4.)