**<https://www.youtube.com/watch?v=LYdGzrfGU5c&list=PLQpTtsloCl9XIyzJQRqdxz0uilFJsMDzD&index=25>**

**https://www.youtube.com/watch?v=Yvqaz22zgzc&list=PL\_xmfKdRXv9Kspaxe1CQ38fnpkA7Oe03V&index=25**

[**https://www.youtube.com/watch?v=OCYHgUGKqIU&list=PL\_xmfKdRXv9Kspaxe1CQ38fnpkA7Oe03V&index=26**](https://www.youtube.com/watch?v=OCYHgUGKqIU&list=PL_xmfKdRXv9Kspaxe1CQ38fnpkA7Oe03V&index=26)

**A reformkor fő kérdései**

**A Reformkor általános jellemzői**

**A 19**. század első felében a kb. 3 évtized Magyarország történetének egyik legközismertebb és legizgalmasabb szakasza a reformkor. Maga az elnevezés is mutatja, hogy olyan időszakról van szó, amely valaminek a megváltoztatását tűzte ki célul, békés úton, békés eszközökkel. Kezdete Magyarországon Ferenc-féle abszolútizmus után (1825k) kezdődik a reformkor → ekkortól hívják újra össze az országgyűlést.

Előzmények

1. Felvilágosult abszolutizmus kudarca
2. Rendi dualizmus helyreállítása II. József halálát követően
3. Miért pont ebben az időszakban kezdődnek a reformgondolatok?

Európában a napóleoni háborúk időszakában sok terület mezőgazdasági termelése akadozott, valamint jelentős létszámú hadseregek vándorlása miatt a háborúval kevésbé érintett országok mezőgazdasági termékeire jóval nagyobb igény lett. Tulajdonképpen a legsilányabb termékeket is jó áron és korlátlan mennyiségben el lehetett adni. Ezt e lehetőségbe tudott Magyarország is bekapcsolódni.  Az árutermelés fellendüléséből hasznot tudott húzni a középbirtokos réteg, sőt a telkes jobbágyság egy része is. A kedvező gazdasági helyzet hatásai az életmód változásában mutatkoztak meg. A nagybirtokosok kastélyokat, a birtokos nemesek kúriákat, a parasztok pedig füstmentes, lepadolt szobájú házakat építtettek maguknak. A kontinentális zárlat nyomán átrendeződtek a kereskedelmi útvonalak, a levantei áruk zömét Magyarországon át szállították Nyugat-Európába, amelynek következtében az eddig alacsony számban levő kereskedő polgárság is megerősödött. A látványos változások felszíne alatt azonban a lényeg, a gazdasági szerkezet változatlan maradt. Gazdasági szempontból nagyobb csapást jelentett a magyar mezőgazdaságra az 1815-ben kezdődő béke, a dekonjunktúra időszaka. Az eddig szinte mindent könnyen felszívó piac immár nem tartott igényt a magyar termelők rossz és drága portékájára, így pillanatok alatt azok a rétegek, amelyek a háborúk során jól éltek, most megint nehéz helyzetben találták magukat.A húszas évek egyre inkább megérlelték azt a felismerést, hogy alapvető változtatásokra van szükség.

A gazdasági változtatások szükségszerűsége mellett az idő előre haladtával egyre inkább teret nyertek a politikai változásokat megcélzó javaslatok is.

Cél röviden: „haza és haladás”. Haladás a feudális társadalmi-gazdasági struktúra lebontását, a polgári átalakulást jelenti, a haza pedig a polgári értelemben vett nemzeti önállóság biztosítását a Habsburg Birodalmon belül. Mindezek véghezvitelére a nemesség liberális alakjai különböző reformprogramokat dolgoztak ki, melyekről való tárgyalások és viták a korszak országgyűlésein történt.

2 fő alakja hazánkban: Kossuth Lajos, Széchenyi István.

**Haladás = liberalizmus szempontjai:**

1. polgári földtulajdon megteremtése → nemesiből szabad polgári birtokot (1351-es ősiség törvényét el kell törölni: családi beleegyezés kell miatta az eladáshoz)
2. jobbágyfelszabadítás = örökváltság → jobbágytelkek polgárivá tétele (gond: önkéntest nem tudják megfizetni sokan)
3. adózás reformja → közteherviselés: mindenki adózzon! (gazdagság arányában)
4. törvény előtti egyenlőség → nemesi kiváltság eltörlése (állami bíróság + polgári törvénykönyv alapján)
5. országgyűlés átalakítása → rendi (kiváltságosok) helyett népképviseleti (választójog [aktív] és választhatósági jog [passzív] kiterjesztése [közel 10% - akkoriban sok!] + népképviseleti választójog cenzusos: jövedelmi és műveltségi!)
6. gazdaság általános polgárosítása → belső vámok eltörlése (2-ős vámrendszer), egységes mértékrendszer, ipari kötöttségek = céhek eltörlése, infrastrukturális fejlesztések (egyenlő kereskedelmi esélyek),  kis állami beleszólás (szabadverseny)
7. ipar és erős hazai kereskedelem hiánya: ezek kiépítése (mezőgazdaság mellé)

**Haza = nacionalizmus szempontjai:**

1. állam + nemzet fedje egymást (hazaszeretet legyen: választójog kiterjesztésével)
2. nemzetiség kérdés: magyarság kisebbségben → nemzetiségeknél is nac.! → széteshet az ország (1 állam 1 nemzet elv ellen hat!)
3. Pest-Buda fejlesztése  a reformkorban: Bécstől távolabb van, mint Pozsony
4. magyar nyelv ügye a reformkorban
5. nemzetiségek: kollektív jogokat nem kapnak! → hivatalos államalkotó nemzetiség és nyelv a magyar (nyelvújítás, nemzethalál)

**Gondok a reformokkal Magyarországon:**

1. nincs komoly polgárságunk → köznemességben jelenik meg (és nekik kéne megvalósítani) a nac. és a lib.
2. érdekegyeztetés kéne a nemzetiségekkel (nem sikerül a forr.-ig → gond lesz)
3. Habsburg Birodalom része Mo. (Pragmatica Sanctio) → nemzetfogalom: Birodalmon belüli legnagyobb önállóság → mivel nem cél a függetlenedés!

Reformkor törekvéseit segítette, hogy A reformkor a magyar politikai és szellemi élet lassú, folyamatos, de rendkívül jelentős átalakulásának időszaka. A 19. század húszas éveitől a magyar irodalom fejlődéstörténetében minden tekintetben alapvető változások történtek. Kazinczy és körének újító törekvései nyomán változott az irodalom nyelve. Egyre általánosabbá vált az árnyaltabb kifejezésekre alkalmas, hajlékonyabb irodalmi nyelv, mely a népköltészet elfogadásával a népnyelv által is gazdagodott voltaképpen már Kölcseytől, de valódi erővel Petőfi lírájától és Arany verseitől. Ugyanakkor a romantika - kivált Vörösmarty életművében - új, erőteljes, színes költői nyelvet teremtett, s ekkor már az olvasóközönség is megváltozott.

Amíg korábban szinte csak a képzettebb birtokos nemesek, egyházi személyek, hivatali tisztviselők, kollégiumok tanárai, diákjai alkották az olvasók közösségét, addig a század harmincas éveitől ez a közösség folyamatosan szélesült: kaszinók, olvasókörök, kölcsönkönyvtárak, irodalmi diáktársaságok alakultak. Létrejött - főként az 1840-es évektől - egy jelentősebb értelmiségi és polgári réteg, s a korábbi, túlnyomóan latinos műveltségű és a klasszicista irodalmon iskolázott olvasóközönség ízlésétől eltérően erősebb érdeklődés mutatkozott a hazai történelem és társadalom, illetve a jelenkori és a mindennapi élet problémái iránt. Változott tehát az irodalmi művek tárgya, egyúttal új műfajok is meghonosodtak: a költészetben a szonett, a ballada, a románc (már Kazinczytól, Kölcseytől); a prózai műfajokban az elbeszélés, a regény (Dugonics korábbi kísérleteitől eltekintve); a sajtóban 1848-tól a közéleti eseményekre vonatkozó rövid újdonságok, később a riportok, tárcanovellák. Kialakultak az irodalmi élet szervezetei: a Kisfaludy Társaság, majd a Petőfi Társaság, a korábbi baráti összejövetelek mellett rendszeres találkozásokra alkalmat adó szalonok, de főként 1847-1848-tól a kávéházak, a már polgárosult irodalom és sajtó legfőbb színterei. A pesti állandó magyar színház megteremtésével s a fővárosi színházi élet erősödése révén drámairodalmunk is virágzásnak indult. Petőfi és Arany költészete által létrejött irodalmunk fejlődésében az a korszak, amelyet a nemzeti klasszicizmus fogalmával határozunk meg. A romantika a nemzeti múlt eseményeinek s történelmi jelentőségű alakjainak felidézésével a nemzeti érzés és öntudat erősödését is szolgálta, ugyanakkor Széchenyi István nagyhatású munkái (Hitel - 1830, Világ - 1831, Stadium - 1833) egy modern, önkritikus magyarságkép kialakulását segítették elő.

A reformkor egy kudarcos időszak, ötletek vannak, megvalósítás nincs

Reformtörekvések az 1848/49-es forradalomhullámba torkollnak bele…

**1) Reformkor**

**Reform**: szó szerint újjáformálást, megújulást jelent, vagyis haladó irányú átalakulási szándék.

**Reformkor**: egyrészt tágabb értelemben (irodalom- és művelődéstörténeti szempontból) 1790- 1848 közötti periódus; másrészt szűkebb értelemben 1830-1848 közötti periódus, mivel a reform igények erőteljesen ekkor jelentek meg és az 1825-27-es országgyűlést még nem a liberális re- formszellem, hanem a hagyományos rendi ellenzékiség, a sérelmi politika (rendi jogok megerő- sítése) jellemezte.

A korszak meghatározó politikai áramlatai reformokat akartak, s már a forradalom előtt jelentős reformokat törvénybe is tudtak iktatni. A reformok teljes társadalmi-gazdasági-politikai változást kívántak megvalósítani, ezért lehet a mozgalmat **reformmozgalom**nak nevezni.

**2) Reformkor eszmei gyökerei**

A reformkor eszmei gyökerét a felvilágosodás, a nagy francia forradalom eszméi (liberalizmus, nacionalizmus) az államerősítő-abszolutista reformok pl.: II. József reformjai; az 1790-es évek elejének rendi-nemesi mozgalma - mely a polgári nemzetállam megteremtését tűzte ki célul – jelentik.

**A magyar nemzeteszme megjelenése**

A magyar nemzeteszme megjelenése is Európa többi országához hasonlóan a 19. század első felére ( a reformkorra ) tehető. Kialakulásának előzménye II. József uralkodásának időszaka, amikor a rendeleteivel az uralkodó folyamatosan megsértette Magyarország valamelyik társadalmi csoportját. A „kalapos királlyal” szembeni hazafias ellenállásnak kezdetben főként rendi-nemesi jellege volt, de egy olyan folyamatot indított el, amely a **nemzeti eszme újraértelmezéséhez** vezetett. A felvilágosodás és a liberális eszmék hatására megindult a **nemzetfogalom kibővítése:** a **polgári jogegyenlőség** elve alapján annak a **nem nemesekre** való kiterjesztése.

A reformkorban jelentek ennek meg az első kézzel fogható művei, és ebben az időszakban alakult ki tulajdonképpen a magyar nacionalizmus, amelynek kezdetben a célja a Habsburg Birodalmon belül magyar identitás erősítése. A reformkorban ez elsősorban a magyar nyelv ügyének napirendre vétele és tartása.

Ennek volt első lépése Széchényi István felajánlása, amely pénzből 1825-ben létrejött a Magyar Tudományos Akadémia, amelynek egyik fontos célja volt, a magyar nyelv és a magyar tudományok fejlesztése.

A magyar irodalom kiemelkedő személyiségei költészetükben és prózai műveikben felvállalták az új nyelvi-kulturális közösség megteremtését. A magyar jakobinus mozgalomban való részvétel miatt először halálra, majd hosszabb börtönbüntetésre ítélt**Kazinczy Ferenc** elindította a **nyelvújítási mozgalmat.** Kazinczy heves viták kereszttüzében alakította ki az egységes irodalmi nyelvet. Számos szerző (például Kisfaludy Károly, Katona József) a magyar történelmi eseményeket feldolgozó drámákkal, így a **nemzeti nyelvű színjátszás** megteremtésével és népszerűsítésével tűnt ki.

A korabeli gondolkodókat élénken foglalkoztatta a **„nemzethalál” víziója,** amelyet Johann Gottfried (ejtsd: gotfríd) Herder német filozófus-történész fogalmazott meg 1791-ben. („A magyarok mint az ország lakosainak legcsekélyebb része, most szlávok, németek, vlachok [románok] és más népek közé vannak beékelve, és századok múltán talán már a nyelvüket is alig lehet felfedezni.”) A „szlávok tengerében elmerülő magyarság” jövője miatti **aggódás,** a dicső **történelmi múlt és a hanyatlás** okainak bemutatása**Kölcsey Ferenc** költészetében, a *Himnusz* soraiban is megjelent (1823).

|  |  |
| --- | --- |
| 1770-es évek | A nemesi testőrírók a magyar nyelvű kulturális élet fellendítését szorgalmazták. Bessenyei György 1772-ben jelentette meg *Ágis tragédiája* című drámáját – az irodalomtörténet ezt az időpontot tekinti a magyar felvilágosodás kezdetének. |
| 1788 | Kassán megjelent az első szépirodalmi folyóirat, a Magyar Museum (Batsányi János, Kazinczy Ferenc). |
| 18. század vége és a 19. század első évtizedei | Csokonai Vitéz Mihály és Berzsenyi Dániel költészete; Kazinczy Ferenc nyelvújító tevékenysége; Katona József *Bánk bán* című drámája; a romantikus írónemzedék (Kisfaludy Károly, Kölcsey Ferenc, Vörösmarty Mihály) első műveinek megjelenése. |
| 1823 | Kölcsey Ferenc: *Himnusz;* Vörösmarty Mihály: *Zalán futása* |

A magyar társadalmi fejlődés sajátosságaiból következett, hogy a nemzeti megújulás gondolata elsősorban a **köznemesség** körében fogalmazódott meg, programját a**reformkori országgyűléseken** vitatták meg. A változásokat támogatta egy gyorsan bővülő társadalmi réteg, a **nem nemesi származású értelmiség** (honoráciorok). A kialakuló **liberális nacionalizmus,** miközben büszkén vallotta a **nemesi nemzet** történelmi érdemeit, egyben felvállalta a **jogkiterjesztő** gondolatokat is.

a felvilágosodás idején a magyar nyelv művelésének a célja a tudományok széles körben való elterjesztése volt • II. József nyelvrendelete után: politikai tartalom • A rendi ellenállási mozgalom összekapcsolódott a magyar nyelv ügyéért folytatott harccal • Országgyűléseken: a magyar nyelv államnyelvvé tételéért folyt a küzdelem –ebben a kérdésben a különböző elveket vallók is teljesen egyetértettek • Nagy sikereket ezen a téren értek el a reformküzdelmek során

**Reformkor társadalma (Tk.202-204.oldal)**

A reformkor társadalma alapvetően agrártársadalom, vagyis a az emberek döntő többsége valamilyen módon kötődött a földhöz. A nemesség különböző csoportjai birtokolták az ország földbirtokainak jelentős részét, a jobbágyság pedig művelte azt. Az ipar, mint korábban tanultuk a XVIII. században a háttérbe lett szorítva, ezáltal nem alakultak ki a polgári társadalom csoportjai, a nagypolgárság és a munkásság.

Feudális- torlódó, ipari társadalom fogalmának tisztázása

1. **Nemesség:** A XIX. század elején még nem létezett egységes nemesség.
2. **A leggazdagabb nemesség az arisztokrácia**. Ők voltak a társadalom tetején  a  kb. öt-hatszáz családot számláét., A leggazdagabbak 100 000 holdas nemzetségek a válság időszakában is fedezni tudták külföldi utazásaikat, szórakozásaik költségeit. Még birtokait korszerűsítésére is futotta. Elkülönültek minden más társadalmi csoporttól, vidéki kastélyaikban éltek, (lásd Tk. 202 oldal) szinte kizárólag saját társadalmi csoportjukon belül házasodtak.  Gazdasági erejük természetesen politikai hatalom is volt egyben: ők álltak a kormányszékek élén. Érdekeik a feudális rend megőrzését és a kormányzat támogatását sugalták.

 Nemesi kastély

1. **A középbirtokos nemességet** értékesítési gondok gyötörték. Egy részük eladósodott, sok birtok zár alá került. A megyékben viszont övék volt a politikai hatalom. Mivel a feudális állam szavatolta számukra a jobbágyok ingyenmunkáját, társadalmi hanyatlásukat azonban nem akadályozta meg, ők lesznek azok, akik a leginkább hajlanak majd a feudalizmus építményének lebontására, utat nyitva az ipar fejlődésének, az országos piac kialakulásának. Bár Ők is rendelkeztek a nemesi kiváltságokkal, mégis gondjaik ellenére ők fognak a reformkor folyamán a reformok élére állni. Kisebb méretű és szerényebb kúriákban éltek. (lásd Tk. 203.oldal)

*Középbirtokos nemesi kúria faluhelyen*

1. Körülbelül 500 000 nemes nagy része egy-két telken maga gazdálkodó vagy jobbágytelken ülő **kisbirtokos nemesség, akiket más néven bocskoros nemesnek** is hívtak. A bocskoros nemesek életformája, műveltsége nem különbözött a parasztétól. A nagybirtokot gyűlölték, de előjogaikhoz görcsösen ragaszkodtak. Ezért lettek sokszor – leitatva, lepénzelve – a reakció eszközeivé.

*Kisnemesi lakóház*

.

1. **Jobbágyság**: Az ország társadalmának háromnegyedét még mindig a jobbágyság tette ki. Azonban ez a társadalmi csoport sem volt egységes. A XIX. század elejére a jobbágyság differenciálódása előre haladt. Jelentős problémájuk volt a korszakban, hogy népességnövekedés következtében a jobbágytelkek folyamatosan aprózódtak.
2. A jobbágyság felső rétege az **úgynevezett egész telkes jobbágy** sikerült az árutermelésbe bekapcsolódnia, több telket is használhattak, pusztákat bérelhettek, s fölhasználták a nincstelenek munka erejét.
3. A jobbágyság közép rétegét alkották a **féltelkes jobbágyok** ők örültek, ha a kis földjükön termelt árukból meg tudtak élni és a földesúri szolgáltatásokat teljesíteni tudták.
4. A jobbágyság alsó rétegét tették ki a reformkorban az úgynevezett **zsellérek**. Ők a földdel nem rendelkező jobbágyok. Ők ideiglenes művelésre átengedett majorsági földön gazdálkodtak. A teljesen nincstelenek szolgának álltak, az ügyesebbek céhen kívüli falusi mesteremberek, kontárok lettek.A zsellérek számottevő munkaerő-tartalékot képeztek. Azok a viszonyok azonban, amelyek hozzájárultak termelőeszközeik elvesztéséhez, nem biztosították munkaerejük kihasználását. A korszak egyik fontos problémája, hogy a zsellérek száma folyamatosan növekedett. Ezt a folyamatot hívjuk **zselléresedésnek**. (lásd táblázat).  Megkülönböztetünk a zselléreken belül is **házas és házatlan zsellért.**

|  |  |  |
| --- | --- | --- |
| **Év** | **Telkes jobbágy** | **Zsellér** |
| 1775 | 67% | 33% |
| 1828 | 44% | 56% |
| 1848 | 40% | 60% |

A jobbágyi rétegek közötti különbségeket életmódjuk is szemlélteti. A legszegényebb paraszt

nád- vagy faviskóban, földbe vájt putriban húzta meg magát. Edénye cserép, maga faragta kanállal, fatányérból evett. Ünnepszámba ment, ha savanyúlevesen, kásán, répán és káposztafőzeléken,

főtt tésztán kívül paprikáshús került az asztalra.

A módos gazdák a konyhából balra és jobbra nyíló két tágas szobában laktak. Bútoraikat (pl.

pad, tölgyfa asztal, támlás karosszék) iparos készítette. Gyakran ettek sült tésztát, főtt és sült húsokat, befőtteket. A férfiak kék vagy zöld posztóban és bundában, a nők rékliben, kartonszoknyában, ünnepi alkalmakkor selyemben, vállkendővel jártak.

**Polgárság:** A század elejére megnövekedett az érdeklődés az értelmiségi pályák iránt, különösen a birtokukat vesztett kisnemesek körében. Aki megtehette, az felső iskolákba járatta gyermekét. Az állami hivatalnokok megnövekedése, az oktatás bővülése folyamatosan növelte az értelmiség számát a korszakban.

**A jobbágyfelszabadítás lehetséges fajtái**

A **jobbágyfelszabadítás fogalma**  a [jobbágyság](https://hu.wikipedia.org/wiki/Jobb%C3%A1gy) intézményének felszámolását, az egész feudális jog- és tulajdonrendszer átalakulását jelentette, tulajdonképpen az egyik legfontosabb lépés a feudális világ felszámolásának és a polgári világ kialakulásának


 A jobbágy ennek következtében:

1. az addig csak használatra kapott **födjének tulajdonosává** vált
2. **mentesült** a földesurának korábban nyújtott termény- és pénzadótól, valamint egyéb **szolgáltatásoktól** (pl.: [robot](https://hu.wikipedia.org/wiki/Ig%C3%A1s_robot), ajándék),
3. vagyis megszűnik a jobbágy és földesúr között fennálló függőségi viszony

Európa  nyugati felén a jobbágyfelszabadítás a 19. század első felében bekövetkezett. Ezért Magyarországon is többször kérdés volt a reformkor előtt is a jobbágyfelszabadítás, Már a [Rákóczi-szabadságharc](https://hu.wikipedia.org/wiki/R%C3%A1k%C3%B3czi-szabads%C3%A1gharc) idején is szóba kerül. [Széchenyi István](https://hu.wikipedia.org/wiki/Sz%C3%A9chenyi_Istv%C3%A1n) [Hitel](https://hu.wikipedia.org/wiki/Hitel_(Sz%C3%A9chenyi_Istv%C3%A1n)) című munkájában tárgyalja, hogy miért lenne szükség ezen intézkedésre. Az 1830-as évekre ugyanis nyilvánvalóvá vált, hogy a jobbágyság, mint rendszer nem működőképes. A jobbágyi robot nem hatékony, és a jobbágyfelszabadítással, bár a nemesség egy része jelentős mennyiségű földet is veszítene, mégis létrejönne egy szabad munkavállalói réteg, valamint ezt az [ősiség](https://hu.wikipedia.org/wiki/%C5%90sis%C3%A9g) törvényének eltörlésével kombinálva a magyar nemesség ismét vállalkozóvá válhatna, hiteleket kaphatna és az ország egy gyorsabb gazdasági növekedés és előremutató társadalmi változás útjára léphetne.

A jobbágyfelszabadítással a nemességet viszont nyilván jelentős kár éri, hiszen elveszíti addigi ingyen munkaerejét és egyéb bevételeit, amely a jobbágyoktól érkezett. Ezért a nemesség kárpótlást szeretett volna kapni. A kárpótlás formája határozza meg a jobbágyfelszabadítás módját is, és a reformkorban 3 elképzelés is volt ezzel kapcsolatban. Mint minden kérdésnél itt is egyre radikálisabb elképzelés került terítékre.

1. **Önkéntes örökváltság**: A jobbágyfelszabadítás azon formája, amikor a nemes határozza meg azt az összeget, amennyiért a jobbágy megválthatja szabadságát, és ezt az összeget a jobbágy fizeti ki. Ezt az alsótábla elfogadja az 1832-36-os országgyűlésen, törvénnyé az 1839-1840-es országgyűlésen válik. Azonban a gyakorlatban nem fog működni, mert a földesurak nyilván olyan magas árat szabnak meg, melyet a jobbágyok nem tudnak kifizetni.
2. **Kötelező örökváltság**: Ezért kerül egy újabb javaslat az 1840-es években elő. Ennek értelmében az állam határozza meg a kivásárlás árát (tehát a földesúr nem kérhet teljesíthetetlen árat), de ezt az összeget továbbra is a jobbágynak kellene kifizetni.
3. **Állami kárpótlással történő örökváltság**: Mivel ez sem működött, így az 1840-es évek második felében javasolják, hogy az állam határozza meg a kivásárlás árát, és azt az állam fizesse ki. Ez a forma fog szerepelni az 1847-es Ellenzéki Nyilatkozatban és az áprilisi törvényekben ez alapján valósul meg. (de majd mint látni fogjuk problematikus lesz a kérdés)



Ehhez kapcsolódó források a tankönyvben: 211. oldal 3-4. forrása

**A reformkor fő kérdései, Széchenyi és Kossuth reformprogramja**

https://www.youtube.com/watch?v=Yvqaz22zgzc&list=PL\_xmfKdRXv9Kspaxe1CQ38fnpkA7Oe03V&index=25

|  |  |  |
| --- | --- | --- |
| szempont | Széchenyi István (1791-1860) | Kossuth Lajos (1802-1894) |
| politikai előtti tevékenység | utazás+tapasztalat | ügyvéd |
| Megjelenés a politika színpadán | 1825 MTA felajánlás, Pozsony | 1832-36 ogy, Országgyűlési Tudósítások |
| “Mikor népszerűek javaslataik?” | 1830-as évek | 1840-es évek |
| cél | haza és haladás | haza és haladás |
| származás (társadalmi csoport) | arisztokrata | birtoktalan köznemes |
| személyiség (reformgondolatok kifejtésének módja) | konzervativ “megfontolt” | liberális |
| reformgondolatok kifejtésének eszköze) | Könyvek (Hitel, Világ Stádium) | Újságok (Pesti Hirlap, előtte kézzel sokszorosítva Országgyűlési Tudósítások majd Törvényhatósági Tudósítások) |
| HB-hez fűződő viszony | együttműködés | akár Habsburg akarattal szembemenve |
| társadalmi bázis (kiknek a vezetésével képzeli el a reformokat | arisztokrácia | érdekegyesítés (köznemesség+jobbágyság+polgárság+ arisztokrácia) |
| forradalomhoz való viszony | elveti | nem veti el |
| reformok üteme | lassú, szerves | gyors |
| reformok sorrendje | gazdasági-politikai | politikai-gazdasági |
| államnyelv | magyar | magyar |
| ősiség törvényének kérdése | szeretné eltörölni | szeretné eltörölni |
| polgári földtulajdon | támogatja | támogatja |
| törvény előtti egyenlőség | támogatja | támogatja |
| országgyűlés | rendi országgyűlés | népképviseleti ogy (cenzus) |
| jobbágy-  felszabadítás | önkéntes örökváltság | kötelező örökváltság majd állami kárpótlással |
| adózás | közteherviselés | közteherviselés |
| nemzetiségekhez való viszony | türelmes | nemzetiségek beolvasztása |
| gyakorlati tevékenység | MTA, Lánchíd, Kaszinó, Lóverseny, folyószabályozások, gőzhajózási társaságok, vasútfejlesztés | Országgyűlési Tudósítások  Törvényhatósági Tudósítások, Védegylet, Pesti Hirlap, |

**2) Széchenyi István reformprogramja (1791 Bécs – 1860 Döbling)**

A reformkor megindítói Gróf Széchenyi István (1791-1860) és Wesselényi Miklós (1796-1850) volt.

1791-ben született Bécsben, arisztokrata családba. Apja Széchényi Ferenc, múzeum- és könyv- táralapító (Nemzeti Múzeum, Széchényi Könyvtár), anyja, Festetics Júlia, akinek az öccse, Fes- tetics György alapította Keszthelyen a Georgikont (mezőgazdasági iskola).

Széchényi katolikus, udvarhű család sarja. Élete első szakaszát Bécs és Nagycenk között töl- tötte. (Iskoláit Bécsben végzi, sokáig csak németül tud), részt vett a győri csatában. A béke azon- ban lelassította előmenetelét, megcsömörlött a katonaélettől és otthagyta a katonai szolgálatot. Még katonaként ismerkedett meg a fiatal arisztokratával, Wesselényi Miklós báróval. Wesselényi Miklóssal együtt járták be Európát: eljutnak Törökországba, de Angliába is. Az angliai utazás nagy hatással volt rá, felismerte, hogy országának elmaradottságát; az elmaradottság leküzdésé- hez reformokra van szüksége. A reformokat illető-en rádöbbent arra, hogy Magyarország válaszút előtt áll: vagy csatlakozik a virágzó Nyugat-Európához, vagy a leszakadó és elmaradó Kelethez közeledünk. Míg Széchenyi a nemzeti -, addig Wesselényi a liberális eszmék felé fordult, ezért barátságuk megszakadt. Hazatérve a felmenői példáját követve eldöntötte, hogy reformokat dol- goz ki az országért.

**3) 1825/27-es országgyűlés**

Széchényi István politikai fellépésére 1825/27-es országgyűlésen került sor, itt ajánlotta birtokainak egy évi jövedelmét egy tudós társaság megalapítására. Példáját számosan követték, s összegyűlt a Magyar Tudós Társaság, későbbi nevén Magyar Tudományos Akadémia létrehozásához szükséges pénz.

**4) Programadó művei: Hitel – Világ - Stádium**

Az 1825-ös országgyűlés után egy sor területen munkához látott és fogott hozzá programjának kidolgozásához és megvalósításához.

Széchényi politikai gondolkodásában elutasította a hagyományos rendi szemléletet. A nemes- séget műveletlennek és hangadónak tartotta. A mágnásokat, azaz arisztokráciát (saját osztálya) tartotta alkalmasnak és méltónak a reformok irányítására, mivel célja országának a fejlesztése s ezen keresztül saját osztályának felvirágoztatása volt. Ezt a célkitűzést szolgálták **első gyakorlati alkotásai**: Magyar Tudós Társaság (MTT) megalapítása, Kaszinó létrehozása, a lóverseny meg- honosítása (lótenyésztésről még művet is írt: A lovakrul címmel). Az első gyakorlati alkotásokkal a célja az volt, hogy a reformerek a reformeszméket kicseréljék, terjesszék egymás között.

**1830**-ban írta a **Hitel** című művét. A mű címe két dolgot is takar: a pénzügyi hitel (a gazdaság fejlesztéséhez hitel szükséges) és bizalom. A Hitel megírására Széchényit az kényszerítette rá, hogy egy bécsi bank megtagadta hitelkérelmét, mert az ősiség törvénye miatt a magyar nemesség birtokait nem lehetett elárverezni az adósság fejében. A **Hitel című művében foglalta össze re- formelképzelései**t. A reformelképzelései között szerepelt: a mezőgazdaság tőkés átalakítása, de ehhez tőkére van szükség, tehát el kell törölni az ősiség törvényét, ezáltal lehetővé válik a hitelhez jutás. Az ősiség törvényének eltörlése következtében, egyrészt a nem nemesek is földbirtok vá- sárlásának a jogát; másrészt a nemesek adózását. Művében hangoztatta, hogy a robotot is meg kell szüntetni, mivel az hasztalan és erkölcstelen; valamint a jobbágyság feudális terheit is el kell törölni (dézsma, kilenced, tized, ajándék). Úgy kell eltörölni, hogy a nemességet ne érje kár; eb- ben már benne rejlett a jobbágyfelszabadítás gondolata. A **mű fogadtatása** rendkívül vegyes volt. Bár a művet négyszer adták ki, s mind a négy kiadását elkapkodták, ez volt a kor közgazdasági sikerkönyve. Az **udvar** a reformgondolatokat **elutasította**, mert: egyrészt az osztrák nagypolgárság gazdasági érdeke ke- rült veszélybe, másrészt a birodalom egységét is veszélyben látta Magyarország megerősödése miatt. **Saját osztálya**, az arisztokrácia is **elutasította**, mert túl sok gazdasági érdeke fűződött a rendszer fenntartásához, valamint szűklátókörű volt. A reformok elutasítása Dessewffy József „A Hitel című mű taglalatja” munkájában nyilvánult meg, aki ebben a művében bírálta Széchényi reform elképzeléseit. Széchenyi saját osztályának igyekezett vezető szerepet biztosítani. Ez el- lentmondásosság is, hiszen azt hangoztatta, hogy osztálya önként tegye meg a reformlépéseket, ha nem, a kényszerűség úgyis kiváltja belőlük: vagyis a forradalom. Az angol forradalom példáját hozza fel. **A középnemesség elfogadta** Széchenyi művét, mivel az udvar nem akadályozta meg elszegényedésüket. A Hitel jelentősége, hogy ettől a műtől számítjuk a reformkor kezdetét.

Széchenyi az őt érő bírálatokra válaszolt: **1831**-ben írta meg a **Világ** című művét. Ebben a jobbágyság állapotáról írt, jövő zálogának tekintette ezt a csoportot

**1833**-ban írta meg Széchenyi a **Stádium** című művét, amelyben a reformelképzeléseit 12 pontba gyűjtve egységes rendszerbe foglalta reformelképzeléseit. Hangoztatja, hogy a gazdaság fejlesztése céljából hitelre van szükség, aminek feltétele, hogy **el kell törölni** az **aviticitast az, ősiség törvényét** és a **fiscalitast**, utódlás, **visszaháramlás jogát**. Ezek eltörlésével megvalósulna a **törvény előtti egyenlőség**:, melynek jelei: nem nemeseknek is lehet tulajdonjoga, képviseleti joga a megyékben; a törvények mindenkire egyformán vonatkoznának, valamint megvalósulna a közteherviselés, ami a nemesi adómentesség eltörlését jelentené. A **nemesi adómentesség eltör- lése** lehetővé tenné a **házi pénztár felállításá**t, mely hitelt tudna adni a birtokfejlesztéshez, vala- mint a gazdaság fejlesztéséhez. Széchenyi elképzelése szerint a **gazdaság fejlesztésének további eszközei**: közlekedés fejlesztése (utak, hidak építése, csatornázás, folyók szabályozása); mono- póliumok, céhek, limitációk (hatósági árszabályozás) eltörlése, mivel ezek a szabad versenyt s így a gazdaság fejlődését gátolják. A reformok megvalósításához garanciákra van szükség: egy- részt a magyar nyelv bevezetése 1835-ig, mivel a magyar földbirtokos csak magyarul tud, magyar nyelven kell tudtára adni a reformok szükségességét. Másrészt a Helytartótanács újjászervezése: végrehajtó hatalomként felügyelné az átalakulást, kormány-szerepet töltene be. Harmadrészt a nyilvánosság megteremtését a törvényhozás és a megyegyűlések esetében, ami a reformelképze- lések gyors elterjedését tenné lehetővé.

**5) Gyakorlati alkotások**

Széchenyi a reformelképzelései kívül gyakorlati alkotásai révén is igyekezett elősegíteni az or- szág fejlesztését. Ezek a gyakorlati alkotásai: Magyar Tudós Társaság, lóverseny meghonosítása, kaszinók meg- teremtése. (Ezek az arisztokrácia összefogását és a reformok terjesztését szolgálták). Vaskapu hajózhatóvá tétele, gőzhajózás megindítása a Dunán és a Balatonon; téli kikötők építése; irányí- totta a Tisza szabályozását Vásárhelyi Pállal (ennek köszönhetően száradt ki a Hortobágy), meg- indította a selyemhernyó-tenyésztést; gőzhengermalmok építését támogatta. Kezdeményezésére épült meg a Lánchíd Pest és Buda között, mely a két országrész közötti kereskedelem fellendítését tette lehetővé.

Gyakorlati alkotásai közé tartozott vasútépítés kezdeményezése, amit Pestről kiindulva képzelt el. Ennek eredményeképpen előbb 1846-ban a Pest-Vác, majd 1847-ben a Pest-Szolnok vasútvo- nal épült meg. A Pest központú vasútvonal kiépítésével vitába keveredett a kor másik nagy poli- tikusával, Kossuth Lajossal.

Ezek a gyakorlati alkotások a mezőgazdaság fellendítését, a jobb értékesítési lehetőséget szol- gálták. Így kívánta elősegíteni az ország tőkés átalakulását.

Megvalósulásukért kormányhivatalt vállalt, amivel a Birodalom támogatását kívánta elérni.

**6) Széchenyi jelentősége**:

Kezdetét vette a reformeszmék elterjedése hazánkban; s hozzájárult, hazánk modern országgá vált. Kossuth Lajos „a legnagyobb magyar”-nak nevezi Széchenyi Istvánt

Politikai végrendelete: Magyarország nem volt, hanem lesz.

**8) Kossuth politikai pályájának kezdete**

Széchényi politikai programja a reformmozgalom kibontakozásához járult hozzá. Ennek a kibon- takozó reformmozgalomnak volt a másik meghatározója Kossuth Lajos. Kossuth Lajos 1802-ben született, Monokon és 1894-ben halt meg Torinóban. Evangélikus kisnemesi családból szárma- zott. Iskoláit piaristák sátoraljaújhelyi gimnáziumában kezdte, majd a családi hagyomány és az evangélikus érzület hatására az eperjesi Evangélikus Kollégium diákja lett. Az iskola elvégzését követően kezdte el jogi tanulmányit. Jogi tanulmányokat folytatott Pesten és Sárospatakon.

Az iskolái elvégzése után Sátoraljaújhelyen kezdte el joggyakornoki éveit, melyet Eperjes és Pest követett, majd 1825-től kezdve magánügyvédként polgári ügyekben képviselte a birtokos csalá- dokat. Élénken részt vett a társadalmi és közéletben.

1830 augusztusában a megyei követválasztó gyűlésen mondta el első, beszédét Ferdinánd trón- örökös megkoronázásával kapcsolatban. A reformországgyűlések munkáját élénk érdeklődéssel figyelte a zempléni közvélemény, a követi jelentéseket viták kísérték, melynek során kialakult helyi ellenzéki csoport. Ebben tevékenykedett Kossuth is. 1831-es esztendő zempléni tevékeny- ségének legjelentősebb éve lett. Ekkor lett az ellenzék szószólója, szerepet vállalt a Zempléni Casino Társaság megszervezésében. A kolerajárvány idején pedig járvány-biztos lett.

**9) Az 1832-36-os országgyűlés**

A koleralázadás lázadás – idején kolerabiztos - hatására a nemesség is megértette, hogy a job- bágyság helyzetének a megoldása elengedhetetlen, így a megyék reformokat javasoltak, követe- ket választottak az országgyűlésre: Kölcsey Ferencet, Klauzál Gábort, Deák Ferencet.

**Érdekegyesítés**: ennek gondolata a felvidéki koleralázadás után jelent meg. A reformkori ne- mesek megértették, hogy a jobbágyság támogatása nélkül nem képesek a jogaikat sem megvédeni. Állandósult a félelem a parasztfelkelésektől, de attól is tartottak, hogy a bécsi udvar az elégedetlen paraszti tömegeket az uraikkal szemben a maga oldalára állítja (pl.: II. Lipót esete, a jobbágyok törekvéseinek felkarolásával kompromisszumra kényszerítette a magyar nemességet). A változás hívei nem leszerelni, hanem küzdelmükbe szövetségesként kívánták bevonni a velük ellentétes érdekeket képviselő jobbágytömegeket. Felismerték, hogy ennek az egyetlen lehetséges eszköze jogok mindenekelőtt a birtokbírhatás jogának a kiterjesztése. A birtokbírhatás jogának kiterjesz- tése révén olyan közösség (társadalom) megteremtésére törekedtek, ahol minél többen személyes szabadságban és anyagi biztonságban élnek. A reformokat a bécsi udvarral szemben kellett ki- vívni. A küzdelem keretei a megyegyűlések és az országgyűlés volt.

.

Kossuth távollévő főrendek követeként vett részt az országgyűlésen. Feladata az volt, hogy megbízójának beszámoljon az országgyűlési eseményekről. Ezekből a beszámolókból lettek az “Országgyűlési Tudósítások”. Az Országgyűlési tudósítások Wesselényi kezdeményezésére szü- letett meg, mivel az erdélyi arisztokrata fontosnak tartotta az ország közvéleményének tájékozta- tását az országgyűlés harcairól. Ebben liberális szemszögből írta le az országgyűlési felszólaláso- kat, kézzel, levél formában (ok: kormányzat nem engedélyezte a lap indítását). A terjesztést az országgyűlési ifjak segítségével oldotta meg, akik szintén kézzel másolták a tudósításokat, s így sikerült kikerülni a cenzúrát.

1835-ben uralkodó váltásra került: I. Ferenc halála után V. Ferdinánd lett az új király (1835- 1848), de helyette Metternich irányította a birodalmat. Metternich tartva a nemzeti ébredéstől a megfélemlítés eszközeit alkalmazva támadást indított a reformerek ellen. Wesselényi Miklóst, aki az országgyűlésen az ellenzék egyik vezére volt, hosszú bírósági eljárásban elítélték. Ugyancsak lesújtottak az országgyűlési ifjak vezetőjére, Lovassy Lászlóra, akit Spielberg várába zárták be. Ezt követően Kossuth Lajos következett: előbb betiltották új kézírásos lapját, a Törvényhatósági Tudósításokat (szintén kéziratos formában íródott, s magánlevélként terjesztették, melyben az or- szággyűlés feloszlatása után a megyei ellenállást élesztette), majd bebörtönözték. 1839-ben négy év börtönbüntetésre ítélték. A börtönben Kossuthot nem érte nagy trauma, ugyanis megtanult an- golul, továbbá nemzetgazdasági tanulmányokat folytatott. Mindegyikük ellen az volt a vád, hogy megsértették a cenzúrát, és engedély nélkül terjesztették az országgyűlésen elhangzott beszéde- ket.

Ezzel a támadással az udvar a reformerők mellett a rendi jogok védelmezőivel is szembe találta magát, Wesselényi perbefogásával és bebörtönzésével a nemesi szólásszabadságot sértette meg, s miután a megyék, majd az 1839-40-es országgyűlés követei is kiálltak a bebörtönzöttek mellett, így a kormányzat meghátrálásra kényszerült: foglyokat szabadon bocsátották, elfogadta az ön- kéntes örökváltságot, valamint a pénzforgalom és a hitelviszonyok javítása érdekében a váltótör- vényt. Elfogadták a gyárakról, kereskedőkről szóló törvényt, mely szabaddá tette a vállalkozást.

**10) Pesti Hírlap**

Szabadon bocsátása után **1841. január 2**-án a “Pesti Hírlap” szerkesztője lett. A lap tulajdonosa **Landerer Lajos** volt, aki a titkosrendőrség besúgója volt. A lépés mögött az a szándék húzódott a titkosrendőrséggel kapcsolatban álló kiadó révén kézben tudják tartani (meg tudják fékezni) Kossuthot.

Kossuth felkészültsége és zsenialitása új fegyvert teremtett az ellenzéki mozgalom számára a politikai vezércikket. A **politikai vezércikkek**: melyben sorra vette a gazdaság és társadalom legégetőbb problémáit, a reformok híveinek szemszögéből elemezte azokat. A cikkek a jelen bí- rálatát a jövő fölvázolásával kötötték össze, egységes programmá ötvözte.

**Társadalmi programja**: Kossuth független nemzeti államot akart. (Ezt a *Habsburg Birodal- mon belüli gazdasági és politikai magyar különállásként* kell érteni.) De azt is fölismerte, hogy a feudális keretek közötti hagyományos politizálással ez megvalósíthatatlan. A reformok első nem- zedéke még ijesztgette a nemességet a parasztháború rémével, hogy engedményekre bírja. Céljuk a parasztság semlegesítése volt. **Kossuth** viszont azt **hirdette**, hogy a **nemesség**, még ha szívvel- lélekkel akarja is, akkor **sem birkózhat meg az újhaza és új társadalom megteremtésének feladatával, az egész nép támogatása nélkül.** A szövetség ára: szabad, korlátozás nélküli föld- tulajdon a parasztnak. **Nem elegendő az önkéntes örökváltság (**1848-ig a jobbágyok 1%-ának sikerült megváltani magát). **Kötelező örökváltság** kell, melyet a parasztság az **állam támogatá- sával** törleszt. Az anyagi alap megteremtéséhez **elkerülhetetlen a nemesség megadóztatása, a terhek közös viselése**. A nemzeti egység föltételezi a politikai szabadságjogok kiterjesztését, a **népképviselet**et. Kossuth a cenzúrára és az ingadozókra tekintettel a merészséget megfontoltság- gal egyesítette, és a megvalósításban fokozatosságot ajánlott. Mégis, programja már tartalmazza a polgári tulajdonviszonyok és a politikai egyenlőség megvalósításának körvonalait.

Kossuth látta tehát, hogy a polgári átalakulás megvalósítása a középnemességre vár, mert a ha- zai polgárság gyönge, és részben nem is magyar. Nem mondott le azonban a polgárság erősítésé- ről és megmagyarosításáról. Ez utóbbi jelentőségére Ausztriának az a terve döbbentette rá, hogy a német vámszövetséghez csatlakozik. Ha megvalósul, a magyarországi polgárságban túlsúlyra juthatott volna a német elem.

**Gazdasági programja**: kezdetben Kossuth - a szabad kereskedelem híveként - elképzelhetőnek mártotta a magyar ipar fejlődését a birodalmi vámhatárokon belül. Nagy része volt az Iparegye- sület, majd a Magyar Kereskedelmi Társaság létrehozásában. Nézeteiben azonban a 30-as, 40-es években változás állt be. Ennek két alapvető oka volt: egyrészt az, hogy **Ausztria 1839-ben be- jelentette csatlakozási** szándékát az 1834 óta létező német vámszövetséghez, a **Zollverein**-hoz. Ez oly mértékű előnyhöz juttatta volna Ausztriát, amivel a magyar ipar képtelen lett volna fel- venni a harcot. Másrészt az **1842**-ben a Kossuth Lajos által alapított **Iparegyesüle**t révén meg- szervezett egy **iparmű kiállítás**t. Ekkor döbbent rá, hogy mennyire gyenge a magyar ipar,

7

ugyanis a kiállításon szinte csak osztrák és cseh iparcikkek voltak, valamint, hogy a fejlettebb cseh és osztrák ipar közös vámterület esetén megfojtaná a magyar kezdeményezéseket. Levonta a következtetést: az iparfejlesztéshez magyar védővámok kellenek. A követelést az ellenzék ma- gáévá tette, jóllehet ez már Magyarország és Ausztria viszonyát is érintette. Az 1843-44-es or- szággyűlésen az alsótábla megszavazta az önálló magyar védővámrendszert szorgalmazó tör- vényjavaslatot. A király azonban a következő országgyűlésre halasztotta a kérdés érdemi tárgya- lását. Ekkor az országban belső szervezkedés indult meg, és **1844** végén megalakult a **Védegylet**, melynek **igazgatója** maga **Kossuth Lajos**, elnöke pedig gróf Batthyány Kázmér lett. Ennek a szervezkedésnek országszerte több mint 300 fiókja lett (ezzel az ellenzék országos szervezetre tett szert). Az egyes tagok ígéretet tettek, hogy 6 évig csak magyar iparcikket vásárolnak, még akkor is, ha az drágább, vagy rosszabb minőségű. Ez valamelyest lendített a magyar iparon, de nem igazán volt jelentős, ezért az 1840-es évek végén elhalt. A gazdaság fejlesztése érdekében az ipar mellett a kereskedelem fellendítésére is szükség volt. Az önálló kereskedelem kialakításnak érdekében fel akarta lendíteni a magyar tengeri kereskedelmet. Ehhez azonban az infrastruktúra fejlesztésére is szükség volt. A tengeri kikötőnkhöz vízen és vasúton akarta megoldani az áruszál- lítást: Pesttől Vukovárig a Dunán, onnan pedig Fiúméig vasúton. Ezzel akarta kikerülni a Bécsen áthaladó kereskedelmi útvonalat, s így ott nem vehettek volna le róla hasznot. Kossuthnak ezekkel az elképzeléseivel Széchenyi nem értett egyet, s ezért a két politikus között konfliktus alakult ki.

**11) Kossuth-Széchenyi vita**

A vita során mindketten a polgári átalakulást szorgalmazták. Elképzeléseiket reformok útján kívánták megvalósítani. Vitájukat két tényező is befolyásolta: egyrészt az, hogy mindkettőjüket cenzúrázták, másrészt az, hogy mindketten a politizáló közvélemény megnyerésére törekedtek, de ez a közvélemény néhány ezer nemest jelentett.

Vitájukat befolyásolta eltérő társadalmi eredetük, mivel Széchenyi arisztokrata, míg Kossuth középnemesi származású volt. Az eltérő társadalmi származásból eredően Széchényi reformel- képzeléseit a felsőtáblán, míg Kossuth az alsó táblán fejtette ki.

Széchényit az egész ország tisztelte gyakorlati tevékenységéért, ám ő nem adta fel elképzeléseit, de az idő túllépett rajta. Ennek az elképzelésének Kossuth tevékenysége merőben ellent mondott. Széchenyi a “**Kelet népe**” című művével indította meg a harcot 1841-ben. A művében Széchenyi Kossuthnak a modorát, stílusát bírálta, mondva, hogy a szívekhez szól az ész helyett, érzelmeket korbácsol, s így az evolúció helyett revolúciót idéz elő vagy a kormányzat ellenállását váltja ki. Kossuthot jakobinus forradalmárnak tekintette, s elutasította Kossuth vezércikkeit, mert Kossuth ezzel szélesebb olvasóközönséget szólít meg, mint ő. Kossuth modorát palackból kiszabadított szellemnek tekintette. Széchényi a vita során az átalakulásban lassabb tempót, fokozatosság elvét hirdette – „*még nincs itt az ideje a közteherviselésnek”*. A lassabb tempó oka: a nagyobb birtoka révén az arisztokrácia kivárhatja a reformok bevezetését. Széchenyi nem kívánta az államjogi viszony átalakítását, hangoztatja, hogy a nemzeti érdek miatt szükségünk van Bécs támogatására a szlávokkal szemben és a reformok csak Bécs támogatásával felülről valósítható meg.

A két fél vitája során a fenn említett pontokon kívül, számos területen kerültek ellentétbe egy- mással. Ilyen vita téma volt a közlekedés fejlesztése, a nemzetiségi politika, a jobbágyfelszabadí- tás és örökváltság kérdése. A **közlekedés fejlesztése** során Széchenyi a Pest központú vasútháló- zat kiépítését szorgalmazta, mivel ennek révén kívánta Pest iparát fellendíteni. Kossuth Ausztriát

8

megkerülve a magyar áruk minél előbbi világpiacra jutását igyekezett elősegíteni. Ezért szorgal- mazta a Vukovár-Fiumei vasútvonal megépítését. A vita során Széchenyi elképzelése kerekedett felül vette kezdetét a Pest központú vasúthálózat kiépülése: 1846-ban a Pest-Vác; 1847-ben a Pest-Szolnok vasútvonal épült meg.

A **nemzetiségi kérdés** tekintetében is ellentét alakult ki a két politikus között. A nemzetiségi kérdés megjelenésében szerepet játszott a nemzet fogalmának átértékelődése. Csak olyan népnek van lehetősége nemzetet létrehozni, amelyik állami múlttal rendelkezik. Ilyen nemzet a magyar és a horvát, de mivel a horvátok nem rendelkeznek önállósággal (a magyar állam része) ezért a magyar nemzetet illeti meg az önálló nemzetállam megteremtésének joga a Kárpát-medencében = Karpát-medencében csak egy politikai nemzet létezik s ez pedig a magyar. A liberálisok szerint előbb létezik a nemzet ezen belül vannak a nemzetiségiek pl.: magyar, horvát, német, román, szlovák. A nemzetállam megteremtése érdekében a liberálisok erőteljes magyarosításba fogtak bele, de az általuk használt eszközök tekintetében megoszlottak voltak. A **mérsékeltek**: jogkiter- jesztés hívei voltak, azaz a **magyarosodást** támogatták, mivel úgy gondolták, hogy a nemzetisé- giek önként fognak csatlakozni a magyar nemzetállamhoz, mivel az biztosította számukra a sza- badságot és tulajdont. A **radikálisok**: az iskolák és egyházak nyelvének megváltoztatásával a **magyarosítást** (asszimiláció) támogatták. A magyarosítási törekvések lassan valósultak meg: egyrészt az egyházak ellenállása miatt, hiszen a törvények biztosították számukra az anyanyelvi prédikációt; másrészt nemesség megosztottsága, s így nem érzékelte a nemzetiségi kérdésben rejlő veszély súlyát. Széchenyi és Kossuth vitájában ez a kérdés is fontos szerepet játszott. Széche- nyi az 1842-es akadémiai beszédében elutasította Kossuth erőszakos magyarosítási törekvését, s rámutatott arra, hogy az iskolai nyelv erőszakos megváltoztatásával nem lehet a kérdést megol- dani. Széchényi nem a magyarosítás célját, hanem az eszközöket kifogásolta. A vonzó gazdasági lehetőségektől, a jogkiterjesztéstől és a magas fokra emelt kultúra kiterjesztésétől várta a folyamat sikerét. Széchenyinek az erőszakos asszimilációval szembeni fellépése toleránsabb volt kortársa- inál, de az a véleménye, hogy a nemzetiségi mozgalmak a magyar lépésekre adott válaszként jelentkeztek igaztalanok voltak – a nemzetiségi mozgalmak a korszellemből fakadtak.

A liberális közvélemény a gyorsabb ütemű átalakítást pártolta, ezért Kossuth programja mellé állt, s így Széchenyi politikailag elszigetelődött, és a kormány illetve az újkonzervatívok felé sod- ródott.

**12) Kossuth politikai pályája 1844-48 között**

1844. január 2-án a **kormány nyomása alatt Kossuth lemond a Pesti Hírlap szerkesztői ál- lásáról**. Ugyanis a kormány belátta, hogy nem tudják Kossuthot korlátozni, ezért helyette centra- lista Szalay Lászlóra bízzák meg az újság szerkesztésével. 1844. májusban Metternich Bécsbe kéreti. Két és fél óráig tartó találkozójukon a kancellár arról beszél neki, hogy legyen független író, ne dicsérje, de ne is támadja a kormány intézkedéseit. Kossuth visszautasítja az ajánlatot, a barátságos hangulatú kihallgatás így eredménytelenül ér véget. Ezek után Kossuth csak közel két év múlva tudott fórumot találni magának, melynek neve Hetilap.

Újságírást felhagyva Kossuth továbbra is töretlenül járja reform útját. 1844. október 6-án meg- alakul a **Védegylet** Pozsonyban a magyar ipar fejlesztése érdekében (tagjai becsületszóra megfo- gadják, hogy tíz évig csak magyarországi árut vásárolnak, ha erre lehetőség van, és) az igazgató

9

Kossuth Lajos lett. Ezenkívül közreműködik a **Kereskedelmi Társaság** és a **Gyáralapító Tár- saság** megalapításában is.

1847-ben Kossuth Lajos a nemzetközi helyzetet (pl. galíciai események) áttekintve úgy vélte, hogy az elkövetkező időszak kedvezővé fog válni a liberális törekvésekre. A közben megalakuló Ellenzéki Körhöz csatlakozva 1847 közepe táján segédkezik az **Ellenzéki Nyilatkozat** elkészíté- sében, mely a polgári rendszerváltozás programjává válik. A főbb követelések: népképviseleti országgyűlés, felelős kormány, közteherviselés, törvény előtti egyenlőség, szabadságjogok, job- bágykérdés megoldása.

Október 18-án Pest megye követé választja az országgyűlésre. 1848. márc. 3-án felirati javas- latban követeli az Ellenzéki Nyilatkozat elfogadását, alkotmányt kér még a Habsburg Birodalom örökös tartományainak is. A képviselők egyhangúlag elfogadják Kossuth javaslatát. A magyar forradalom idején az országgyűlési delegáció élén Bécsbe megy, hogy elérje egy önálló magyar kormány kinevezését. Ezt április 7-én el is éri. A Habsburg uralkodó kinevezi az első független, a parlamentnek felelős magyar kormányt.