**Géza és István egyház és államszervezése**

1. **Géza fejedelem (972-997)**
2. Honfoglalást, azaz a Kárpát-medence megszállását követően 907-től szinte évente indultak **kalandozó magyar seregek** a környező államokba, legtöbbször Bizáncba, Észak-Itáliába és Bajor- országba. A kalandozó hadjáratok résztvevőit illetően a történetírásunk szerint fegyveres nomád pásztorok tömegei vettek részt a kalandozásokban a zsákmány reményében.
3. **Nem zárható ki** az sem, **hogy** őseink már **a bomló törzsi** (félnomád) **társadalomban éltek:** már kialakult a törzsfők- nemzetségfők (bőség) hatalmát biztosító fegyveres kíséret (jobbágyok) és mellettük a mindinkább szolgálatra kényszerített szabadok (ínség) tömegei. Ez esetben a törzsfők és a katonai kíséret alkották a kalandozó hadakat.
4. A kalandozó hadjáratok célja pedig épp a fegyveres kíséret eltartá- sához szükséges javak biztosítása lehetett A magyarok sikereiket elsősorban a nomád harcmodornak (reflex íj, kengyel használata – hát- rafelé történő nyilazás; visszavonulás színlelése) és a széthullott Frank birodalom belső feszült- ségeinek köszönhették.
5. A több évtizeden át tartó kalandozások összefogásra kényszerítették a Nyugat népeit, ezért I. (Madarász) Henrik szász uralkodó kilencévi adófizetéssel békét vásárolt a magyaroktól, s ezt az időszakot erőgyűjtésre használta. Így történhetett, hogy a tizedik évben, amikor megtagadta az adó fizetését, 933-ban Merseburgnál vereséget mért a magyarokra. Ez a csatavesztés az erőviszonyok változását jelentette, és végül **I. (Nagy) Ottó 955-ben Augsburgnál (Lech-mező) döntő csapást mért** a kalandozó magyarokra. Az augsburgi vereség a nyugati irá- nyú kalandozások végét jelentette, de még tizenöt éven keresztül még folytattunk kalandozásokat a Balkán irányába. 970-ben Bizánctól elszenvedett vereség végleg válaszút elé állította a magya- rokat: kalandozás és pusztulás (avarok, hunok) vagy a feudális keresztény Európához történő csatlakozás és megmaradás. Ez a lehetőség a megmaradást jelentette, ám azt is, hogy a törzsi, nemzetségi előkelőknek önmaguk és kíséretük eltartását a harci vállalkozások helyett biztosabb alapokra kellet helyezniük.
6. Csatlakozáshoz külső és belső béke megteremtésére volt szükség. Ez a csatlakozás Géza feje- delemségével vette kezdetét. **Géza, Árpád dédunokája 972-ben került a fejedelmi székbe a szeniorátus elve alapján.** Ez azt jelenti, hogy egy adott nemzetségben mindig a nemzettség leg- idősebb férfi tagja örökölte a hatalmat.
7. Géza alapvetően 4 területen szakított a magyarság több százéve meglévő szokásain, politikáján. Ezen a területeken véghezvitt változások teremtették meg a feltételeit a magyarság kárpát-medencei megmaradásának.
8. **Belső béke megteremtése, központi hatalom kiépítésnek megkezdése**:A belső béke érdekében Géza letörte a törzsfők, nemzet- ségfők ellenállását. Géza nagy hangsúlyt fektetett a tudatos **házasságpolitikára** is. Feleségül vette Saroltot, az erdélyi Gyula lányát, ezzel megszerezve az ország keleti részének támogatását. Új fejedelmi központok kialakítása (Esztergom-Veszprém), amely nyugati orientációt mutatott
9. **Békés külpolitika megteremtése-dinasztikus házasság megkötése**. Szakítás a kalandozások politikájával. Felmérve az ország helyzetét nem törekedett újabb támadásokra, hanem békeszándékkal 12 követet küldött **973-ban Quedlinburgba**, a német birodalommal szomszédos országok tanácskozására. A tanácskozáson hittérítő papokat kért a magyarok számára és lemondott a Lajtán túli területekről. Személyes távollétével azt akarta kifejezni, hogy a magyarság, bár áttért a keresztény hitre, **nem hódolt be a német-római császárnak**.
10. **Kereszténység felvétele:** A biztos külpolitikai háttér lehetőséget adott Gézának a belső rend megszilárdításában. A hitet erőszakosan és véreskezűen terjesztette, ám a már hívőkkel irgalmasan és bőkezűen bánt. **Fiát**, Vajkot (török szó, jelentése hős, vezér) is **keresztény szellemben neveltette**, ám saját maga soha sem tért meg teljesen. Mikor ezt egy keresztény pap szóvá tette azt válaszolta: „Elég nagy úr vagyok, és elég gazdag is ahhoz, hogy két istennek áldozzam”. Új külpolitikai irányát jelezte, hogy egy korábbi ellenfél, II. (Civakodó) Henrik lányát, **Gizellát kérte fiának feleségül, ezzel rokonságba kerülve a Szász-dinasztiával** és tovább erősítve a hatalmat.
11. **Új öröklési rend bevezetése** nyugat-európai királyságok mintájára 995 körül összehívta az ország főembereit, és megeskette külön-külön mindegyiket, hogy halála után fia, István trónra kerülését segítse. Ezzel a döntésével szakított a hagyományokkal, és a szeniorátus elve helyett a Nyugat-Európában elterjedt **primogenitúra intézményét** támogatta, mely szerint a hatalmat az elhunyt uralkodó elsőszülött fia örökli.


**II) Szent István uralkodása (997-1000-1038)**

**Hatalmi harcok**

1. Az öröklési rend miatt összetűzésbe került unokabátyjával, hiszen ő (István a primogenitúra – család elsőszülött fia) Koppánnyal, aki a szeniorátusi rend (család legidősebb férfitagja) lapján magának követeli a hatalmat. Kettejük harca során Istvánt a német lovagok (Hont, Pázmány) is támogatták, így miután ellenfele seregei leverte, Koppányt felnégyelteti, és holtteste darabjait kiszögelteti Győr, Veszprém és Fehérvár várkapujára. A negyedik darabot elküldi a gyulának a miheztartás végett. 1003 körül megverte őt is, 1020 körül pedig Ajtonyt (Csanád vezér segítség- ével győzött István), a Temesvidék urát. Hatalmát sikerült kiterjesztenie a Kárpát-medence egész területére.
2. Államszervező harcok közepette került sor a megkoronázására. István II. Szilveszter pápától koronát kért és kapott. Ezzel szakított a hagyományokkal, mert nem a császártól kérte a koronát. 1000. karácsonyán (Jézus születése, Nagy Károly megkoronázása) vagy 1001. január 1-jén (Új évezred) Esztergomban koronázzák meg a mainzi rend karoling mintára történt. A szertartás leg- fontosabb részletei: közfelkiáltás (szimbolikus választás); fogadalomtétel (hit megtartása, az egy- ház megvédése, az ország védelme, bölcs kormányzás); olajjal való megkenés és a koronázási jelvények (korona, kard, pálca, gyűrű, jogar) átadása. Ezzel a fejedelemséget a feudális királyság váltotta fel. 1000 és 1038 között volt István a magyarok királya. A koronával együtt apostoli hatalmat is kapott, így szabad kezet adtak neki a magyar egyház kiépítésére.
3. Koronázás és Koppány legyőzése után folytatja az egységes állam kialakítását. Eddig csak az volt az övé, amit Géza elfoglalt és Koppány birtokai. A hatalom kiterjesztése nagyon hosszú folyamat, csak 1028-ban zárul le. Le kell győzni a kabarokat, akiknek a vezetőjük: Aba Sámuel. Itt nem kerül sor összecsapásra, hozzáadja az egyik testvérét. Ajtony: A maros vidék ura. Ez a terület kell Istvánnak, mert itt zajlik az erdélyi bányák só kereskedelme. Ez a magyar király pri- vilégiuma. Ráadásul Ajtonynak bizánci kapcsolatai voltak A legyőzött törzsfők birtokait királyi birtoknak minősíti, ezáltal az ország legnagyobb földesura lett – az ország területének 2/3-t bir- tokolta.

**Állam- és egyházszervezés**

1. A hatalmi harcok közepette indult el az állam és egyházszervezés. Az állam és egyházszervezés egyszerre szolgálta a keresztény Európához való csatlakozást és a hatalmának a megerősítését.
2. A koronázást követően fogott hozzá a **megyerendszer** kiépítéséhez. A megyerendszer várme- gyéket és udvar megyéket foglalt magában. A megyerendszer kiépítése az ország középső terüle- tei felől haladt a peremterületek felé.
3. **Vármegyék**:
4. Nemzetiségi-vérségi alapokon működő hatalmi berendezkedés szétzúzása után a király területi alapon nyugvó közigazgatási egységeket hozott létre.
5. A vármegyék a király hatalmát biztosító királyi várak körül szerveződtek. A közigazgatás pillére a kialakuló **vármegyerendszer** lett..  A vármegye olyan területi egység, amely a királyi birtok mellett magában foglalta az egyházi és a magán földesúri birtokokat is.
6. A királyi várak a hozzájuk tartozó királyi birtokkal együtt alkották a várispánságokat. A várispánságok élén az ispánok álltak. Az ispán parancsnokolt a szolgaállapotú várnépnek és a katonai szolgálatot teljesítő várjobbágyoknak is. Az **ispán jogköre** kiterjedt a **vármegye felügyeletére** (adóztatás, igazságszolgáltatás), a várispánság tisztségviselői így vármegyei feladatokat is elláttak. A vármegyék a **középszintű közigazgatás** szerveként működtek, összefüggő területükhöz a királyi birtokok mellett az egyházi és a világi birtokok szintén hozzátartoztak. Az első évszázadokban a megyéket a **királyi birtokok túlsúlya** és az uralkodói fennhatóság erőteljes érvényesülése miatt **királyi vármegyéknek** tekinthetjük. Az uralkodói kincstár rendelkezett a várispánságok jövedelmei felett, ebből élelmezték az utazó királyi udvar kíséretét A várispánságok látták el a királyi udvartartást is: a király időnként felkereste a várakat és kíséretével felélte a birtok terményeit.
7. A fontosabb királyi várak lettek a vármegyék központjai. A vármegyék élén **a megyésispánok** álltak. A megyésispán a megye központját jelentő vár ispánja volt. A vármegyéknek nem volt külön apparátusa, működését a királyi birtok szervezete (várak, várispánságok) biztosította, ezért királyi vármegyének nevezik. Az ispánok és a megyésispánok (uralkodó megbízható emberei) személyesítették meg helyi szinten a királyi hatalmat: bíráskodtak, kezelték a királyi jövedelmet (jövedelem harmadát megkapták), és katonai vezetők voltak. Az ispánok a főpapok mellett részt vettek a király munkáját segítő legfőbb hatalmi testületben, a királyi tanácsban. A vármegye szervezet kiépítése valószínűleg frank mintára történt, erre utal a vármegyék élén álló ispán feladatai azonosak a grófságok élén álló grófok feladataival.
8. A megyésispánokat **a nádorispán** ellenőrizte, aki az uralkodó utáni legfontosabb személy, a gazdasági irányító szerepét töltötte be. (a királyi vár irányítója) Feladata volt **a jövedelmek összegyűjtése és a királyi birtokok felügyelete. A** nádor gazdasági jellegű feladatai mellett a **királyi udvar bírájaként** tevékenykedett. (A nádor jogköre a 12. században folyamatosan bővült, bírói joghatósága kiterjedt az ország minden lakosára. A 13. században politikai funkciói is sokasodtak, a király helyettesévé lépett elő.)



**Egyházszervezés**

1. A vármegyék megszervezése mellett indult el az **egyházszervezés**, mely az államalapítás fontos része volt. Az egyházszervezet kiépítése már Géza alatt megkezdődött, ő alapítja az első apátságot (Pannonhalma) s ezt folytatta István. István egyházszervezésének a feltétele a hittérítés volt. Ennek eredményeképpen létrejönnek az érsekségek, püspökségek.
2. **Érsekségek:** Esztergomban és Kalocsán, amelyek német külpolitikai függőség elkerülését szol- gálták, és biztosították az ország függetlenségét és önállóságát. Esztergomi érsek állt a magyar katolikus egyház élén s tartotta fenn a kapcsolatot a pápával.
3. Első **püspökségek** a királyi magánbirtokokon alakultak ki. A 11. századra 10 püspökség alakult ki, ezek közül nyolc **István-alapítású püspökség** (Egerben, Vácon, Győrben, Veszprémben, Pé- csen, Csanádon, Váradon, Gyulafehérváron), mellé a század végén két újabb szerveződött (Nyitra, Zágráb). **Érsekségek** is létrejöttek Esztergomban és Kalocsán, amelyek biztosították az ország függetlenségét és önállóságát. Esztergomi érsek állt a magyar katolikus egyház élén s tar- totta fenn a kapcsolatot a pápával.
4. Már István uralkodása idején kezdetét vette a **káptalanok** kialakulása (káptalanok segítették a püspök munkáját), melynek élén a prépost állt, s tagjai a kanonokok voltak, akik különböző fel- adatot láttak el: káptalani iskolákban oktattak, írásbeli ügyeket intéztek (emiatt a káptalanok vol- tak a magyar középkor hiteleshelyei)
5. A **szerzetesség** is teret hódított, főleg a bencés rend, amely Pannonhalmán (ezt még Géza ala- pította 996), Veszprém völgyben, Pécsváradon és Bakonybélben is megalakult. A magyarországi bencések a pannonhalmi főapáton keresztül közvetlenül kapcsolódtak a pápasághoz.
6. Azt, hogy István életében milyen fontos szerepet töltött be a magyarság megtérítése, abból is láthatjuk, hogy az ő személyes kérésére maradt Magyarországon, és kezdte meg térítői tevékeny- ségét Gellért. Ahogy az **Szent Gellért püspök** nagy legendájában is olvashatjuk: „... hatalmat adok neked, hogy országomban bárhol az igét hirdesd, kísérőket adok melléd, akik éjjel nappal szolgálnak neked. Te csak nyisd ki a szádat és vesd el ennek a népnek szívébe az élet magvát.” Gellértet annyira tisztelte és nagyra tartotta, hogy előbb fia, Imre herceg tanítójává fogadta, majd püspökké nevezte ki.
7. Az egyházszervezet működését István birtokadományokból biztosította és törvényekkel szabá- lyozta. Mivel István látta, hogy a pogány hagyományokhoz ragaszkodó néppel nehéz elfogadtatni a kereszténységet, a **törvények erejét** is felhasználta az új hit előírásainak betartásához. **Két tör- vénykönyvet** adott ki, az elsőt közvetlenül a koronázás után. Ebben 35 törvény szerepelt, melyből 12 volt egyházi jellegű. Megkövetelte a böjti időszakok megtartását, a gyónást, a részvételt a vasárnapi misén (csak az maradhatott otthon, aki a tüzet őrizte), és a misén való helyes viselke- dést. Az európai gyakorlattal összhangban elismerte az egyház bíráskodási jogát az egyháziak és egyes esetekben (özvegyek, árvák) a világiak felett is. A második törvénykönyvet, mely 21 tör- vényt tartalmazott, halála előtt adta ki. Bár csak két törvény vonatkozott az egyház szerepére, ezek István király legfontosabb vallási törvényei. Kötelezte a termés egy tizedének beszolgálta- tását a püspökségek javára **(decima = tized)**, és előírta, hogy **minden tíz falu építsen templomot**. A templomok berendezését is támogatta: a szentkönyvekről a püspököknek, az egyházi textíliák- ról a királynak kellett gondoskodnia. (Érdekesség, hogy az 1031-ben a fehérvári egyháznak ado- mányozott koronázási palást Gizella királyné keze munkája.)
8. Egyházszervezésének eredményeként az egyház 1083-ban szentté avatta (mellette még szentté avatták: Imre herceget és Gellért püspököt)

**Állam- és egyházszervezés eredményei**

1. Állam és egyházszervező tevékenységének az eredményei: egyrészt megvalósult a **feudális tár- sadalom** alapjainak lerakása, másrészt megindult a latin nyelvű kultúra térhódítása.
2. Feudális társadalom a felbomló törzsi-nemzetségi társadalmat váltotta fel, melynek rétegei a következők voltak:
3. felső rétegét a király, a főpapság, valamint a világi nagybirtokosok jelentették.

* élén a **király** állt, hatalmának alapját az óriási méretű földbirtokai jelentették (ország te- rületének 2/3-a az ő tulajdonában volt.). A király a kor szokásának megfelelően minden fontos kérdésben kikérte a királyi tanács véleményét, ami főurakból és főpapokból állt.
* **egyházfők**: társadalom vezető rétegét jelentette. Eleinte idegen eredetűek voltak, majd a század közepére helyüket magyar előkelő családok gyermekei vették át.
* **világi nagybirtokosok** Istvánt támogató törzsi vezetőkből (pl.: Csákok, Abák), valamint a külföldről bevándorolt lovagokból (pl.: Hont, Pázmány) állt. Törvényeiben István elis- merte mind a szerzett, mind az örökölt birtok feletti jogaikat

1. Középső rétege: vitézek **rétege** saját földbirtokkal rendelkeztek, melyet szolgáikkal mű- veltettek meg. Helyzetükben majd a XI. század közepétől kezdve következett be változás, mivel egy részük elveszítette a földbirtok feletti jogát.
2. Alsó rétege: termelők rétege: egyszerű szabadok, szolgák (velük uruk korlátlanul rendelkezhetett), szabadosok (felszabadított, de továbbra is függésben lévő rabszolgák)
3. Latin nyelvű kultúra művelői a papok voltak, legfontosabb eredményei:

- megindult a papképzés

- templomok építése – román stílus

- latin nyelvű írásbeliség legfontosabb dokumentumai:

**Intelmek**: fiához, Imre herceghez írta, s a jó és helyes kormányzás alapelveire (vegye figyelembe az egyház tanácsait) hívta fel a figyelmet

**István törvénykezése:**

1. István a törvényei két könyvben foglalta össze, melyek 1018-ban és 1030-ban jelentek meg. Ezekben a magántulajdon védelméről, az egyházszervezésről, és a bűnösök büntetéséről írt. Nem igazán törvények ezek, csak ítélkezési szabályok.
2. A törvénykezés elve: azonos bűntetteknél különböző büntetések vannak, attól függően, hogy az elkövető melyik társadalmi csoport tagja. A büntetés arányos volt a ranggal. A törvények főleg az egyházzal kapcsolatosak. Látszólag szigorúak, de a nyugatiakhoz viszonyítva elég enyhék. A törvény alkalmazott Pénzverés: Ezüstpénzt veret. Kétféle lesz uralkodása alatt: Uralkodása kezdetén veret egyfajtát, de ebből csak kevés kerül forgalomba. Ezen a király lándzsája felirat volt. Stephanus rex felirattal kerül forgalomba a másik. Ez értékálló volt, így Európa szerte elterjedt.

**Külpolitikája:**

1. Béke megőrzésére törekedett. Ezt szolgálta Gizellával kötött házassága, hiszen ennek révén rokoni szálak fűzték a Német-Római Birodalom élén álló szász dinasztiához.
2. Ez a béke akkor változott meg, amikor a Német-Római Birodalom élén uralkodó váltás történt: a szász dinasztiát felváltotta a száli dinasztia, s ennek egyik tagja II. Konrád 1030-ban kísérletet tett hatalmának kiterjesztésére, de Istvánnak a felégett föld taktikáját alkalmazva sikerült visszaverni. Kelet felől a besenyők befogadásával (nomád harcmodort ismerték) védte meg országát.
3. A Bizánci Birodalommal és a béke megőrzésére törekedett.

**Pénzverés**: Ezüstpénzt veret. Kétféle lesz uralkodása alatt: Uralkodása kezdetén veret egyfajtát, de ebből csak kevés kerül forgalomba. Ezen a Lancea reges, azaz a király lándzsája felirat volt. Stephanus rex felirattal kerül forgalomba a másik. Ez értékálló volt, így Európa szerte elterjedt.

**Utódlás kérdése:** István legnagyobb gondja azonban az utódlás kérdése volt. Két fia volt, Ottó és Imre, akik elég fiatalon meghaltak. István Imrének írja az Intelmek című könyvét, amelyben felvilágosítást ad a bölcs kormányzás módszereiről. Imrét sikerült elfogadtatnia az arisztokráciá- val, de legnagyobb bánatára 1031-ben Imre vadászat közben meghalt. Ezután a szeniorátus elve alapján Vazul lesz István utódjelöltje. Feltételként szabta, hogy megkeresztelkedjen, de István bizánci módon alkalmatlanná tette őt az uralkodásra: fülébe ólmot öntetett és megvakítatta. Orse- olo Péter lesz ezután az utódjelölt, aki 1038. augusztus 15-én került a magyar trónra.

**István uralkodásának jelentősége:** hogy lerakta a hűbéri társadalom alapjait, létrehozta a ke- resztény, feudális királyságot. 1083-ban az egyház szentté avatja.