**Iszlám gyakorló**

**1.A feladat az iszlám valláshoz kapcsolódik. Válaszoljon a kérdésekre a források és ismeretei alapján!**

a) Egészítse ki a következő mondatokat! (Elemenként 0,5 pont.)

Az iszlám hívők fő kötelessége: hit Allahban és prófétájában, ……………………………-ben. (személy)

Az iszlám hívő számára kötelező a napi ………………………… ima. (szám)

A Korán előírja az adakozást, az alamizsnát a …………………………… számára. (csoport)

„Ti hívők! Előíratott nektek a böjtölés, amiként előíratott azoknak, akik előttetek éltek. Talán istenfélők lesztek. [Böjtöljetek] bizonyos számú napig! Ha valaki közületek beteg vagy úton van, akkor [azonos] számú napig [kell böjtölnie]! […]

[A böjt ideje] a ramadan hónap, amikor a Korán mint útmutatás [első ízben] küldetett le az emberek számára. […] Aki közületek e hónap idején jelen van, az böjtölje végig! […]

Végezzétek el a zarándoklatot és az umrát [kis zarándoklat] Allahnak! Ha akadályozva lennétek, akkor [engesztelésképpen ajánljanak föl] áldozati állatot, ami könnyen előteremthető nektek! […] Aki beteg közületek, vagy fájlalja a fejét, az kárpótlással tartozik: böjt vagy alamizsna vagy áldozati állat formájában.” *(Korán)*

b) Melyik hónapra utal a böjti előírás? Adja meg a hónap nevét! (0,5 pont)

……………………………………………………………………………………….

c) Melyik város a zarándoklat központja? (1 pont)

………………………………………………………………………………………

**2.A feladat az iszlám valláshoz kapcsolódik. Oldja meg a feladatot a források és ismeretei segítségével!**

a) Melyik két vallásból merít – a szöveg alapján – az iszlám?

„Hiszünk Allahban és abban, ami kinyilatkoztatás gyanánt leküldetett hozzánk és Ábrahámhoz, Izmáelhez, Izsákhoz, Jákobhoz és Izrael törzseihez és hiszünk abban, amit Mózes, Jézus és a próféták kaptak az Uruktól. Nem teszünk különbséget egyikük javára sem közülük. Mi Allahnak vetjük alá magunkat.” *(Korán, 2. szúra)*

…………………………………… …………………………………….

b) Egészítse ki az alábbi szöveget – az iszlám szempontjából – az odaillő névvel!

„És emlékezz arra, amikor Jézus, Mária fia, azt mondta: Izrael fiai! Allah küldött engem hozzátok, bizonyságául annak, ami a Tórából előttem volt, és hogy örömhírt hozzak egy küldöttről, aki én utánam jön el, s akinek …………………………….….. a neve.” *(Korán, 61. szúra)*

c) Fogalmazza meg, mi az a keresztény hittétel (katolikusoknál: dogma), amelyet az alábbi forrás elítél!

„Ne dicsőítsetek engem, ahogyan [a más vallásúak] dicsőítik Mária fiát, mert én csak egy szolga vagyok. Tehát hívjatok engem Allah szolgájának és küldöttének.” *(Sahih al-Bukhari; a Próféta mondásai)*

……………………………………………………………………………………..…………….

**4.A feladat az iszlám valláshoz kapcsolódik. Válassza ki a következő szent szövegek közül az iszlám valláshoz kötődő négy idézetet! *Írja a megfelelő források betűjelét a táblázatba!***

A) „Az emberek kötelessége […] a Házhoz történő zarándoklat, de csak annak, aki módot talál rá. Ám aki tagadja, az maga látja kárát.”

B) „Saját testrészeiből teremtette az egyes kasztokat. Fejéből a papokat, kezéből a harcosokat, derekából a pásztorokat, lábából a szolgákat.”

C) „Amikor imádkozott, megnyílt az ég, és a Szentlélek galamb alakjában leszállt rá. Szózat is hallatszott az égből: Te vagy az én szeretett Fiam, benned telik kedvem.”

D) „Bizony Mi látjuk orcád fordulását az ég felé, ezért megváltoztatjuk neked az imairányt úgy, hogy azzal elégedett leszel. Fordítsd hát orcádat a Tilalmas Mecset felé, és bárhol is vagytok, fordítsátok orcátokat arra!”

E) „Emberi korlátokon túlpillantó, megtisztult, égi látásommal így láttam távozni és újraszületni az élőlényeket, közönségeseket és kiválókat, szépeket és rútakat, boldogokat és boldogtalanokat, amint tetteiknek megfelelően térnek vissza.”

F) „Csupán egyetlen isten. Magasztaltassék! Nincs szüksége gyermekre, amikor Övé mindaz, ami az egekben és a földön van.”

G) „Nincs itt. Feltámadt, ahogy előre megmondta. Gyertek, nézzétek meg a helyet, ahol nyugodott! Aztán siessetek, vigyétek hírül tanítványainak: Feltámadt a halálból, előttetek megy Galileába. Ott viszontlátjátok. Íme tudtotokra adtam.”

H) „Harcoljatok […] azok ellen, akik harcolnak ellenetek! Ám ne szegjétek meg a törvényt, ne harcoljatok a fegyvertelenek ellen!”

|  |  |  |  |  |
| --- | --- | --- | --- | --- |
| Az iszlám valláshoz kötődő négy idézet betűjele: |  |  |  |  |

**5.A feladat az iszlám valláshoz kapcsolódik. Rendelje a képeket a hozzájuk kapcsolódó állításokhoz! Írja a képek sorszámát a táblázat megfelelő mezőjébe! Egy mezőbe egy sorszámot írjon! Egy sorszám kimarad.**

|  |  |
| --- | --- |
| **1.**    *A szent kő elhelyezése a Kába-szentélybe*  *(XIV. századi perzsa ábrázolás)* | **2.**    *Gábriel arkangyal kinyilatkoztatja a muszlim tanokat*  *(XIV. századi perzsa ábrázolás)* |
| **3.**    *A próféta Alit jelöli ki örököséül*  *(XIV. századi perzsa ábrázolás)* | **4.**    *Mohamed futása*  *(XVI. századi török ábrázolás)* |

|  |  |
| --- | --- |
| **Állítás** | **Kép sorszáma** |
| a) A Korán szövege Mohamed – Allahtól származó – szóbeli tanításának lejegyzésével alakult ki. |  |
| b) Mohamed Medinából visszatérve kiegyezett a mekkai kereskedőkkel, kijelölve a kötelező zarándoklat helyszínét. |  |
| c) Mohamed után az iszlám legfőbb vezetői a kalifák voltak. |  |

**6. A feladat az iszlám vallással kapcsolatos. A következő idézetek a Bibliából és a Koránból származnak. Rendelje az állításokhoz a megfelelő Korán idézet sorszámát! Egy mezőbe egy sorszámot írjon! Négy sorszám kimarad.**

1. „Az emberek kötelessége […] a Házhoz történő zarándoklat, de csak annak, aki módot talál rá. Ám aki tagadja, az maga látja kárát.”

2. „Amikor imádkozott, megnyílt az ég, és a Szentlélek galamb alakjában leszállt rá. Szózat is hallatszott az égből: Te vagy az én szeretett Fiam, benned telik kedvem.”

3. „Bizony Mi látjuk orcád fordulását az ég felé, ezért megváltoztatjuk neked az imairányt úgy, hogy azzal elégedett leszel. Fordítsd hát orcádat a Tilalmas Mecset felé, és bárhol is vagytok, fordítsátok orcátokat arra!”

4. „Magasztaltassék [Isten]! Nincs szüksége gyermekre, amikor Övé mindaz, ami az egekben és a földön van.”

5. „Nincs itt. Feltámadt, ahogy előre megmondta. Gyertek, nézzétek meg a helyet, ahol nyugodott! Aztán siessetek, vigyétek hírül tanítványainak: Feltámadt a halálból, előttetek megy Galileába. Ott viszontlátjátok. Íme tudtotokra adtam.”

6. „Harcoljatok […] azok ellen, akik harcolnak ellenetek! Ám ne szegjétek meg a törvényt, ne harcoljatok a fegyvertelenek ellen!”

7. „Amikor pedig böjtöltök, ne nézzetek komoran, mint a képmutatók, akik eltorzítják arcukat, hogy lássák az emberek böjtölésüket. Bizony, mondom néktek: megkapták jutalmukat. Amikor pedig te böjtölsz, kend meg a fejedet, és mosd meg az arcodat, hogy böjtölésedet ne az emberek lássák, hanem Atyád, aki látja, ami titokban történik, megfizet neked.”

8. „[A böjt ideje] [...] amikor [...] útmutatás [első ízben] küldetett le az emberek számára [...]. Aki közületek e hónap idején [a maga helyén] jelen van, az böjtölje végig! Ha pedig valaki beteg, vagy úton van, akkor [azonos] számú másik napig [kell böjtölnie]! […] Egyetek és igyatok addig, amíg a hajnalhasadáskor meg nem különböztetitek a fehér szálat a feketétől! Aztán tartsátok be szigorúan a böjtöt a sötétség beálltáig!”

|  |  |
| --- | --- |
| **Állítás** | **Sorszám** |
| a) Az iszlám minden hívőnek előírja, hogy – ha megteheti – látogasson el Mekka szent helyeire. |  |
| b) Az iszlám Jézust nem ismeri el Istennek. |  |
| c) A böjtölést az év adott időszakában a Korán kinyilatkoztatásának idejére emlékezve kell végrehajtani. |  |
| d) A rendszeresen elvégzett imát Mekka felé fordulva kell teljesíteni. |  |

**2011kokt**

**8.A feladat az iszlám vallással kapcsolatos. Mutassa be a források és ismeretei segítségével az iszlám vallás legfontosabb jellemzőit! Válaszában térjen ki arra is, milyen más vallások gyakoroltak hatást az iszlám kialakulására! *(12 pont)***

„Az V. századig terjedő emlékek az arabok pogány istenségeinek nevét tartották fenn (köztük van Allah és az ő három leánya is). […] Mohamed a mekkai Kurais törzs Hasim nemzetségének szegényebb ágából származott. Mint karavánvezető, távolsági kereskedő útjain [az övétől eltérő vallásokat is megismert] […]; ezek elemeiből és az arab pogányság hagyományaiból, mindezek etikai követelményeiből ötvözte új vallását. […] A vallási hagyományok összeolvadását mutatja, hogy a Kába pogány szentélyét Ibrahim ősatya (az ótestamentumi Ábrahám) építette, a fekete meteorkövet pedig Gábriel arkangyal ajándékozta egy Kurais törzsbeli ősnek.” *(Székely György, történész)*

„A Messiás, Mária fia csupán egy küldött. Már előtte is eltávoztak a küldöttek [az élők sorából]. Az ő anyja az igazak közül való.” *(Részlet a Koránból)*